Irenaeus (130 - 202) was die eerste groot teoloog en kerkvader na die apostels. Hy het die Christelike versoeningsleer geformuleer wat tydens die konsilie van Nicea as grondslag vir die Christendom aanvaar is. Die grootste deel van die geloofsbelydenis van Nicea is ook deur hom geskrywe. Hy het homself beywer vir die bestryding van ketterye, veral die gnostisisme. Irenaeus is gebore in die eerste helfte van die 2de eeu nC. In die stad Smyrna in Klein-Asië. Hy het groot geword in 'n Christelike familie en nie eers as volwassene bekeer nie. Hy was 'n leerling van Polikarpos, wat as biskop van Smyrna aangestel is deur die evangelis Johannes. Moontlik het hy na die gruwelike marteldood van Polkarpos na Lyon verhuis in ongeveer 155 n.C. Lyon (toe Lugdunum) was die belangrikste stad van die Romeinse provinsie Gallië. Gedurende die vervolgings van keiser Markus Aurelius van 161 – 180 was hy priester in Lyon. In 177 stuur die priesters van Lyon hom na Rome met 'n boodskap vir Pous Eleuterus oor die Montanisme, 'n kettery wat in Lyon kop uitgesteek het.


'n Kolewa is 'n spesiale treinwa wat deur 'n stoomlokomotief getrek word om dit van brandstof (hout, steenkool of olie) en water te voorsien. Stoomlokomotiewe verbruik groot hoeveelhede water in vergelyking met die hoeveelheid brandstof verbruik, dus is kolewaens nodig om stoomlokomotiewe aan die gang te hou oor lang afstande. 'n Lokomotief wat 'n kolewa trek word 'n tenderlokomotief genoem. Lokomotiewe wat nie kolewaens het nie, en al hul brandstof en water aan boord van die lokomotief self dra, word tenklokomotiewe genoem. Sierra Railway #3 kolewa 'n Britse SECR O1 klas se kolewa loop vooraan te Bluebell Railway 'n Deursnit van 'n Spaanse kolewa wat vir vloeibare brandstof aangepas is. Groen areas hou water en bruin areas berg olie.


'n Townland (Iers: baile fearainn) is die kleinste geografiese eenheid waarin grondgebied in Ierland administratief ingedeel word. Die townland-stelsel is van Gaeliese oorsprong (soos onder meer uit die grotendeels Gaeliese name blyk) en dateer uit die tydperk voor die Noormanne-invalle. Townlands was oorspronklik landerye wat deur groot families bewerk is, en sommige geskiedkundiges vermoed dat hierdie stelsel die vorming van groter landelike nedersettings teengewerk het. Volgens die sensus van 1911 was daar 60 679 bewoonde townlands in Ierland. Moderne databasisse soos Irish Place Names het in 2014 altesaam 61 098 erkende townlands gelys, waaronder ook onbewoonde eenhede soos klein eilande. Terry Barry: A history of settlement in Ireland. Londen: Routledge 2000, bl. 114 The Irish Placenames Committee


Die Suid-Afrikaanse Klas HF 2-8-2+2-8-2 is 'n Suid-Afrikaanse stoomlokomotief uit die Suid-Afrikaanse Spoorweë-era. Die ontwerp van die Klas HF 2-8-2+2-8-2 Garrattlokomotief is onder toesig van Kol. F.R. Collins, die Hoofmeganiese Ingenieur van die SAR van 1922 tot 1929, voltooi. 'n Bestelling vir elf van hierdie lokomotiewe is by Henschel & Son in Duitsland geplaas. Hulle is in 1927 gebou en afgelewer en in diens geplaas in 1928, genommer in die reeks 1380-1390. Wikimedia Commons het meer media in die kategorie Klas HF Garratt-stoomlokomotief. Henschel & Son works list Holland, D.F. (1972). Steam Locomotives of the South African Railways, Volume 2: 1910-1955 (1st ed.). Newton Abbott, Devon: David & Charles. pp. 52-53. ISBN 978-0-7153-5427-8. South African Railways and Harbours Locomotive Diagram Book, 2’0” & 3’6” Gauge Steam Locomotives, 15 Augustus 1941, soos gewysig Paxton, Leith; Bourne, David (1985). Locomotives of the South African Railways (1ste uitg.). Kaapstad: Struik. ISBN 0869772112. p. 96


Die Plaaslike of Lokale Interstellêre Wolk is die interstellêre wolk met ’n deursnee van sowat 30 ligjare waardeur ons Sonnestelsel tans beweeg. Dit is nie bekend of die Son in die Plaaslike Interstellêre Wolk ingesluit is of in die streek waar die wolk in ’n wisselwerking met die naburige G-wolk is nie. Die Sonnestelsel het die Plaaslike Interstellêre Wolk vermoedelik tussen 44 000 en 150 000 jaar gelede binnegegaan en sal na verwagting nog sowat 10 000 tot 20 000 jaar daarin bly. Die temperatuur in die wolk is sowat 6 000 kelvin, min of meer dieselfde as dié op die Son se oppervlak. Die spesifieke hittekapasiteit is agter baie laag omdat die wolk nie baie dig is nie – sowat 0,3 atome per cm3. Dit is minder dig as die gemiddelde interstellêre medium in die Melkweg (0,5 atome/cm3), maar ses keer digter as die gas in die Plaaslike Borrel (0,05 atome/cm3) wat die plaaslike wolk omring. In 2009 het Voyager 2-data daarop gedui dat die magnetiese krag van die plaaslike interstellêre medium sterker is as wat voorheen vermoed is.


In die sosiale wetenskappe, is onbedoelde gevolge (soms onverwagte gevolge of onvoorsiene gevolge) 'n resultaat wat nie bedoel is deur 'n spesifieke doelgerigte aksie nie. Byvoorbeeld, strenger reisregulasies wat ingestel is met die bedoeling om kinderhandel te verminder, kan 'n stremmende uitwerking op toerisme as onbedoelde gevolg hê. Die term is in die 20ste eeu gewild gemaak deur die Amerikaanse sosioloog Robert K. Merton. Hierdie artikel is ’n saadjie. Voel vry om Wikipedia te help deur dit uit te brei.


Die Amerikaanse eland (Engels: moose) of Europese eland (elk) is die grootste oorlewende spesie in die familie Cervidae (Hertagtiges). Hul wetenskaplike naam is Alces alces. Hulle word uitgeken aan die blaarvormige gewei van die ramme; ander lede van die familie het takvormige gewei. Die dier se habitat is hoofsaaklik noordelike en gemengde bladwisselende woude in gematigde tot subarktiese klimaatstreke in die Noordelike Halfrond. Die dier se hougebied was tradisioneel groter, maar jag en ander menslike bedrywighede het dit oor die jare taamlik laat krimp. Hulle word nou in sekere van hul vorige habitats heringestel. Die diere word tans in Kanada, Alaska, Skandinawië en Rusland aangetref. Hul dieet bestaan uit aard- en waterplante. Hul grootste vyande is wolwe, bere en mense. Anders as ander herte is dit ’n alleendier wat nie troppe vorm nie. Hoewel hulle gewoonlik stadig beweeg, kan hulle aggressief raak en verbasend vinnig beweeg as hulle kwaad word of skrik. Hul paartyd in die herfs kan lei tot skouspelagtige gevegte tussen ramme wat meeding om die aandag van die ooie. Alces alces word in Amerikaanse Engels moose genoem en in Britse Engels elk.


Die ree of reebok is ’n Europese hertsoort. Hulle is relatief klein, rooierig en grysbruin, en aangepas by koue omgewings. Reebokke kom wydverspreid in Europa voor, van die Middellandse See-gebied tot in Skandinawië, en van Brittanje tot die Kaukasus. Hulle verskil van die ietwat groter Siberiese ree. In Europa kom die ree in die meeste gebiede voor, buiten die mees noordelike dele van Skandinawië en sommige van die eilande, veral Ysland, Ierland en die eilande van die Middellandse See. In die Middellandse See-gebied is hulle beperk tot bergstreke. In Engeland en Wallis het die reebevolkings taamlik uitgebrei in die laaste helfte van die 20ste eeu en die begin van die 21ste eeu. Dit lyk of die toename in getalle ook die bosland-ekostelsels beïnvloed. Die ree is ’n taamlik klein hert van sowat 95 tot 135 cm lank, met ’n skouerhoogte van 65 tot 75 cm en ’n gewig van 15 tot 35 kg. Net die mannetjies het gewei. Dit is redelik kort en regop. Die dier het ’n rooierige kleur met ’n grys gesig. Sy pels is goudrooi in die somer en word donkerder en selfs swart in die winter.


In wiskunde is die desimale plekke van 'n getal 'n aanduiding van die noukeurigheid waarmee die getal weergegee word. Dit verwys na die aantal syfers, wat na die desimale komma volg, wat behou word. Dus is 0,123 'n getal met drie desimale plekke, en die waarde van π is 3,14 tot twee desimale plekke. 'n Verwante begrip is die beduidende plekke, wat dieselfde as desimale plekke is behalwe dat mens nie na die komma begin tel nie, maar by die eerste syfer wat nie nul is nie. Mens kan 'n getal tot 'n sekere aantal desimale plekke afrond. 'n Getal wat tot n desimale plekke afgerond word is gelyk aan die naaste ander getal wat slegs n desimale plekke het. 7,6562 afgerond tot 0 desimale plekke is 8 (dis gewone afronding) 7,6562 afgerond tot 1 desimale plek is 7,7 7,6562 afgerond tot 2 desimale plekke is 7,66 7,6562 afgerond tot 3 desimale plekke is 7,656 Tellende syfer Desimale Breuke en Persentasies op superonnies.co.za Hierdie artikel is ’n saadjie. Voel vry om Wikipedia te help deur dit uit te brei.


Ginesium is ’n versamelnaam vir die dele van ’n blom wat die saadknoppe vervaardig en eindelik in die vrug en saad ontwikkel. Dit is die middelste deel van die blom wat uit een of meer stampers kan bestaan en word omring deur die voortplantingsorgane wat die stuifmeel vervaardig: die meeldrade, wat saam die meeldraadkrans genoem word. Daar word dikwels na die ginesium verwys as die "vroulike" deel van die blom, hoewel dit nie regstreeks vroulike gamete (eierselle) vervaardig nie; dit vervaardig megaspore, waarvan elkeen in ’n vroulike gametofiet ontwikkel, en laasgenoemde vervaardig dan die eierselle. Blomme wat ’n ginesium het, maar nie ’n meeldraadkrans nie, word vroulike blomme genoem, en blomme sonder ’n ginesium word manlike blomme genoem. Die ginesium kan uit een of meer stampers bestaan. ’n Tipiese stamper bestaan uit ’n paar afsonderlike dele: ’n uitgebreide basale deel wat die vrugbeginsel genoem word, ’n lang deel bekend as die styl en ’n apikale struktuur wat die stuifmeel opvang, die stempel.


Die Manie van der Schijff Botaniese Tuin is in 1934 gevestig en word deur die Universiteit van Pretoria onderhou en bestuur. Alhoewel die tuin aanvanklik gevestig is vir navorsing en die bewaring van inheemse plante, is dit ook vir die algemene publiek oop. Reeds in 1924 is enkele bruidsbossoorte vir navorsingsdoeleindes op die kampus aangeplant. In die 1930's was Berend Elbrecht se entoesiasme en passie vir Suider-Afrikaanse flora egter die dryfveer vir die aanplanting van ’n aantal bome en broodbome tydens sy dienstermyn. In 1986 is die bydraes van Manie van der Schijff vereer deur die tuin na hom te vernoem. Die inhoud en aktiwiteite van die tuin word deur ’n komitee bepaal en uitgevoer. Sowat 4 000 plantspesies en kultivars is op sowat 3,5 ha van die weskampus te vinde. Gestelde doelwitte van die tuin sluit in bewusmaking van Suider-Afrikaanse flora deur die opbou en verspreiding van botaniese kennis, die verskaffing van plantmateriaal vir opvoeding en navorsing, die versameling en kweking van skaars spesies en navorsing oor Suider-Afrikaanse plantsoorte wat tuinboukundige potensiaal inhou. Botaniese tuin "Welkom by die Manie van der Schijff Botaniese Tuin". UP geargiveerde webwerf (in Engels).


Hermanus Jacobus Kriel (1941–2015) was 'n minister van wet en orde in die kabinet van F.W. de Klerk, asook die eerste premier van die Wes-Kaap in 1994. Kriel is op 14 November 1941 op Kakamas in die Noord-Kaap gebore. Hy het 'n BA- en 'n LLB-graad aan die Universiteit van Stellenbosch verwerf. Daarna was hy 'n prokureur tot in 1981, waarna hy tot die uitvoerende komitee van die Kaapse Provinsiale Raad verkies is. Op 1 Junie 1990 het hy, as die minister van beplanning en provinsiale sake, die Wetsontwerp op die herroeping van diskriminerende wetgewing betreffende openbare geriewe by die Parlement ingedien. Van 1991 tot 1994 was hy die minister van wet en orde. Hy was verantwoordelik vir die aanstel van 'n ombudsman om bewerings van wangedrag onder polisielede te ondersoek. Hy het ook die aantal swart lede in die Polisie uitgebrei, 'n eenheid vir onlustebeheer (wat apart van die SAP funksioneer) daargestel, en 'n kode vir polisie-optrede ontwikkel. Kriel het van 11 Mei 1994 tot 11 Mei 1998, steeds as 'n lid van die Nasionale Party, as premier in die Wes-Kaap gedien.


Jean-Yves Ollivier (gebore op 8 Oktober 1944 in Algiers, Algerië) is 'n Franse sakeman wat hoofsaaklik in die kommoditeite sektor in ontluikende markte werksaam is. Benewens sy sake-ondernemings, is Jean-Yves Ollivier ook aktief as 'n parallelle diplomaat, wat sy persoonlike verhoudings met die hoofde van state gebruik om mediasie- en vredeprosesse in Afrika te fasiliteer. Hy is die President van die Brazzaville Foundation (Brazzaville-stigting). Jean-Yves Ollivier se loopbaan het in die 1960's begin. Hy het vir maatskappye gewerk wat sake doen tussen Europa en Afrika, insluitend Strauss Turnbull & Co, JA Goldschmidt SA en Grainex. Gedurende die eerste helfte van die 1970's, na aanleiding van die eerste wêreldwye olieskok, het hy in die olie- en gassektor begin werk. In 1980, het hy sy eie oliemaatskappy, Vitank, in samewerking met Henk Vietor, Peter de Savary en Arhmed Mannai gestig. Vanaf 1984 tot 1989, was hy hoof van die Coal Trading Corporation (CTC). In 1994 het hy Gestilac SA gestig, en in 2002 PanAf Consultancy GmbH (Zurich) en Pan-Afrika Consulting (Hongkong).


Die AIM-9 Sidewinder is 'n lug-tot-lug-missiel, 'n vuurpyl wat ontwerp is om vanaf een vliegtuig ander vliegtuie neer te skiet. Die AIM-9 Sidewinder is supersonies. Daar is 10 weergawes van die missiel en dit is een van die mees gebruikte wapens van die Amerikaanse Lugmag. Die Sidewinder is sedert 1959 in gebruik en die AIM-9 is 'n verbeterde weergawe daarvan. Die AIM-9 Sidewinder is 'n aansluitmissiel wat sy doelwitte soek met behulp van die hitte wat die teiken uitstraal. Omdat die son en die grond ook bronne van hitte is, is die missiel nie altyd ewe effektief nie. Hulle is ook vatbaar vir sogenaamde flares, magnesiumfakkels wat in 'n kort tyd baie hitte uitstraal en daardeur die missiel weglei van sy teiken. Vooraan die missiel is 'n hittesoekende sensor wat die hitte van die teiken opspoor. Daaragter is die plofbare lading van gewoonlik 9.8 kg en agter dit is die vastebrandstofmotor. Die missiel rig homself, dit wil sê as die missiel nog onder die vlerk van die vliegtuig sit, soek dit self sy teikens op.


Die NG gemeente Boksburg-Noord was ’n gemeente van die Nederduitse Gereformeerde Kerk in die Oos-Randse stad Boksburg wat weens die veranderende demografie van sy gebied by die dogtergemeente Boksburg-Oos ingelyf is. Die moedergemeente Boksburg is omstreeks dieselfde tyd (2011) ingelyf by Boksburg-Suid. Boksburg was die moedergemeente van al die latere NG gemeentes in die Oos-Randse dorpe en stede, soos Germiston, Alberton, Kempton Park, Benoni, Brakpan, Springs en Delmas. Volgens Ons gemeentelike feesalbum van 1952 is “die geskiedenis van Boksburg-Noord . . . die geskiedenis van die Afrikaner wat die groot trek van die platteland na die stad gedurende die afgelope dertig jaar meegemaak het om, as gevolg van die ekonomiese ontwrigting wat op die Tweede Vryheidsoorlog gevolg het, hier 'n nuwe tuiste en bestaan te vind. Vandag is die Afrikaner hier tuis, maar in die stryd om aanpassing het baie in die slag gebly, ook op geestelike gebied.” Wat getalsterkte betref, was Boksburg-Noord 'n belangrike gedeelte van die Boksburgse gemeente, maar hy was so uitgestrek (selfs in 1952 het reeds 12 leraars dieselfde gebied bearbei) dat geestelike bearbeiding van die geheel feitlik 'n onbegonne taak was.


Eurowings is 'n Duitse lugredery en dogteronderneming van Lufthansa wat sy hoofkwartier in Düsseldorf het. Naas die lughawe in Düsseldorf dien ook Hamburg en Wene (vanaf 2015) as spilpunte. Eurowings het oorspronklik veral vlugte namens Germanwings onderneem, maar sedert die najaar van 2015 word Germanwings deur Eurowings bestuur. So vlieg Germanwings tans in opdrag van Eurowings. As laekostelugredery bied Eurowings veral vlugte na oorsese vakansiebestemmings aan, waaronder Varadero in Kuba, Bangkok en Phuket in Thailand en Doebai in die Verenigde Arabiese Emirate. Eurowings se langafstandvlugte word met Airbus A330-200-stralers onderneem vanaf die lughawe Keulen-Bonn. www.aerotelegraph.com, 4 Maart 2015: Für unter 200 Euro in die Karibik. Besoek op 27 Maart 2015


Jackie Selebi (7 Maart 1950 – 23 Januarie 2015) was ’n voormalige Nasionale Polisiekommissaris (2000–2009), president van die ANC-jeugliga (1987–1991), asook voormalige president van Interpol. In Januarie 2008 is Selebi op verpligte verlof geplaas en het hy as die president van Interpol bedank, waarna hy weens korrupsie aangekla is. Hy is in Julie 2009 deur Bheki Cele as polisiekommissaris opgevolg. Selebi is op 2 Julie 2010 aan korrupsie skuldig bevind. Op 3 Augustus 2010 is hy vyftien jaar gevangenisstraf opgelê. Sy aansoek om appèl is op 2 Desember 2011 afgekeur. Desnieteenstaande is hy in Julie 2012 op mediese parool vrygelaat. Selebi is op 23 Januarie 2015 ná ‘n lang siekte in die ouderdom van 64 jaar oorlede. "Struktuur van die Departement van Veiligheid & Sekuriteit" (in Engels). Suid-Afrikaanse Polisiediens. 28 September 2006. Geargiveer vanaf die oorspronklike op 13 Februarie 2014. Besoek op 1 Desember 2006. "Bestuur van Interpol" (in Engels). Interpol. 28 September 2006. Geargiveer vanaf die oorspronklike op 25 September 2011. Besoek op 1 Desember 2006. "Mbeki stel waarnemende polisiekommissaris aan" (in Engels). IOL.


Die Volkswagen Polo (uitgespreek [fɔlksˌvaːgən ˈpoːloː]) is 'n superkleinmotor wat deur die Duitse vervaardiger Volkswagen vervaardig word sedert 1975. Dit word in Europa en ander markte wêreldwyd in luikrug-, sedan-, koepee- en stasiewavariante verkoop. Die Polo is die eerste keer in 1975 vrygestel en strek reeds oor ses geslagte met tussentydse opknappings. Verwante Volkswagengroepmodelle sluit die Škoda Fabia, SEAT Ibiza en Audi A1 in. Die Volkswagen Polo het die "2010 Wêreldmotor van die Jaar"-toekenning verower. In die herfs van 2020 is die Polo visueel herontwerp met die oorskakeling na die modeljaar 2021. Sedertdien is die voertuig voorsien van die nuwe Volkswagen-logo en die Polo-letters op die agterklap, wat eers linksonder was, is nou in 'n nuwe lettertipe in die middel onder die VW-logo geplaas. Tegnies was daar 'n opdatering van die "Modular Infotainment Kit 3" (MIB3). "Volkswagen Rus" (in Russies). Volkswagen.ru. 26 Oktober 2010. Geargiveer vanaf die oorspronklike op 3 Junie 2011. Besoek op 17 Desember 2010. Hierdie artikel is ’n saadjie. Voel vry om Wikipedia te help deur dit uit te brei.


Die Nissan Vanette was 'n minibus/ligte paneelwa van Nissan wat ook onder die Datsunmerk as die Datsun C20 in Japan en Noord-Amerika verkoop is. Tweewieldryf- sowel as vierwieldryfmodelle is geproduseer, met handrat, outomaties, vloer- en kolomskuifopsies wat beskikbaar was. Nadat dit nie meer vir die Japannese mark geproduseer is nie, was dit steeds beskikbaar in ander markte oor die wêreld, bv. Maleisië. Toe produksie finaal gestaak is in 2010, is dit vervang deur die Nissan NV200. Hierdie artikel is ’n saadjie. Voel vry om Wikipedia te help deur dit uit te brei.


Pellissier is a 71% Wit voorstad van Bloemfontein in die Vrystaat. Subplek Pellissier tydens die 2011-Sensus.


Die NG gemeente Carolina is ’n gemeente in die Nederduitse Gereformeerde Kerk se Oostelike Sinode. Hoewel die gemeente enige tyd tevore gestig is, kom die eerste naam in die doopregister van Carolina, so genoem na die eggenote van die ou vader C.J. Coetzee, wat die nodige grond voor die dorp gratis geskenk het, voor op 21 Julie 1889. Volgens Ons gemeentelike feesalbum is die gemeente gestig op 26 Oktober 1889. Die dorpskomitee het aan die gemeente 'n kerkplein en nog 25 erwe geskenk. Carolina was eers deel van die moedergemeente Lydenburg. Die dorpie is reeds in 1884 geproklameer, dieselfde datum wat uitgebeitel in klip voorkom bo die deure van die eerste geboue, maar ’n vergadering is reeds in Augustus 1882 gehou waarop die stigtingskomitee van die dorp gekies is. Van die begin af was daar 'n sterk begeerte by die hele gemeenskap om 'n eie kerkgebou te besit. Reeds in 1884 is 'n geboutjie opgerig wat as skool en kerk gedien het. Die bouwerk is aan Harries en Potts opgedra. Die eerste leraar, ds. A.G. Joubert, is beroep in Januarie 1890 en hier georden en bevestig op 21 Junie 1890 deur die konsulent, ds.


Die Suid-Afrikaanse Spoorweë Klas 3A 4-8-2, ook bekend as die "American D", is 'n tenderlokomotief wat in 1910 deur die Natalse Regeringspoorweë van die American Locomotive Company bestel is. Terselfdertyd dat die 4-8-2 "Mountain"-tipe tenderlokomotiewe bestel is, het die Natalse Regeringspoorweë ook 'n Mallet-tipe 2-6-6-2 lokomotief bestel om die twee lokomotiewe te vergelyk. Albei lokomotiewe is as "Klas B" geklassifiseer. In 1912, toe die lokomotiewe na die Suid-Afrikaanse Spoorweë oorgedra is, is hulle hernommer en herklassifiseer, maar hulle kry verskillende klassifiserings. Die 4-8-2 is as "Klas 3A" herklassifiseer. "3ft 6in SAR Class 3A Tender Locomotive Specifications" (in Engels). SAR Steam. Geargiveer vanaf die oorspronklike op 4 Maart 2016. Besoek op 5 September 2015. (en) Holland, D.F. (1971). Steam Locomotives of the South African Railways, Volume 1: 1859–1910 (1st uitg.). Newton Abbott, Devon: David & Charles. pp. 103–105. ISBN 978-0-7153-5382-0. Klassifikasie van S.A.R. lokomotiewe met hernommerlyste, uitgereik deur die Kantoor van die Hoofmeganiese Ingenieur, Pretoria, Januarie 1912, pp.


Die NG gemeente Sonnekus is ’n gemeente van die Nederduitse Gereformeerde Kerk in die Kaapstadse voorstad Milnerton wat vroeër ook die gebiede noord van die voorstad beslaan het, maar weet deur afstigtings nou (2015) grotendeels Milnerton en die aanliggende Century City-ontwikkeling beslaan. Op spesiale vergadering van die Ring van Kaapstad, die aand van 1 Desember 1947 is dié gemeente van die moedergemeente, Ysterplaat, afgestig, met insluiting van woonbuurtes Rugby, Milnerton, Table View Township, Blaauwbergstrand en 'n aantal plase langs die hoofpad na Malmesbury en tot by Tierberg, naby Parow. Met die afstigting het die ledetal van die gemeente op 320 lidmate en 554 siele gestaan. As bruidskat het die gemeente van die moedergemeente Ysterplaat die volgende ontvang: 'n pair honderd pond aan kontant, agt erwe in Milnerton vir die bou van 'n kerk en pastorie, asook die kerk op Blaauwbergstrand, met 'n addisionele erf vir die bou van 'n toekomstige pastorie daar. Die naam wat die gemeente moes dra, het van belanghebbendes en andere heelwat voorstelle uitgelok.


Die Proton Waja is 'n motorvoertuig wat vanaf 2000 tot 2011 deur Proton vervaardig was. Die naam Waja, beteken (sterk soos) staal in Maleis. In die Verenigde Koninkryk was dit verkoop onder die naam Proton Impian (Impian is 'n Maleise woord wat beteken droom). Hierdie artikel is ’n saadjie. Voel vry om Wikipedia te help deur dit uit te brei.


Milton Friedman (31 Julie 1912 – 16 November 2006) was 'n beroemde Amerikaanse ekonoom. Hy het baie in die teorie van monetarisme belanggestel. Volgens monetarisme het die bedrag geld wat deur die regering gedruk word 'n groot effek op 'n land se hele ekonomie. Hy ondersteun die idee dat die regering elke jaar dieselfde lae koers van geld moet druk, eerder as verskillende bedrae elke jaar. In 1976 is die Nobelprys vir Ekonomiese Wetenskappe "vir sy prestasies op die gebied van verbruiksanalise, monetêre geskiedenis en teorie en vir sy demonstrasie van die kompleksiteit van stabiliseringsbeleid" aan hom toegeken. Friedman is in 'n familie van Hongaars-Joodse afkoms in Brooklyn, New York gebore. Hy het in Rahway, New Jersey, grootgeword. Friedman het aan die Rutgers Universiteit, Columbia Universiteit en die Universiteit van Chicago gestudeer. Hy het in Chicago met George Stigler by die Chicago School of Economics gewerk. Tydens die 1970's het Friedman se ideale van monetarisme gewild geword, waarna hy die ekonomiese raadgewer van president Ronald Reagan geword het. Volgens Friedman moet die regering se beheer oor die ekonomie beperk word.


2010 TK7 is die eerste Aarde-trojaan wat ontdek is; die asteroïde lê voor die Aarde in sy wentelbaan om die Son. Trojane kan die beste beskryf word as ’n voorwerp by ’n Lagrange-punt (’n stabiele ligging waar swaartekrag en middelpuntvliedende kragte mekaar balanseer) 60 grade voor of agter ’n groot wentelende liggaam, in ’n soort 1:1-verhouding van wentelperiodes. Sulke voorwerpe is vroeër ontdek in die wentelbane van Mars, Jupiter, Neptunus en die Saturnus-mane Tethis en Dione. 2010 TK7 het ’n deursnee van sowat 300 m. Sy pad wissel om die Son-Aarde se L4-punt (60 grade voor die Aarde), en beweeg elke sowat 400 jaar tussen sy naaste afstand aan die Aarde en sy naaste afstand aan die L3-punt (180 grade van die Aarde af). Die asteroïde is in Oktober 2010 ontdek deur die NEOWISE-span sterrekundiges met behulp van Nasa se Wide-field Infrared Survey Explorer (WISE). 2010 TK7 het ’n absolute ligsterkte van sowat 20,8 magnitude. As die albedo as 0,1 aanvaar word, is die geraamde deursnee sowat 300 m.


Pelates is 'n genus van straalvinnige visse in die familie van doringvisse (Terapontidae). Die genus omvat drie spesies: Pelates octolineatus (Jenyns, 1840) Trompetter (Pelates quadrilineatus) (Bloch, 1790) Pelates qinglanensis (Sun, 1991) Cuvier G., 1829. Le Règne Animal, distribué d'après son organisation, pour servir de base à l'histoire naturelle des animaux et d'introduction à l'anatomie comparée. Edition 2. Règne Animal (ed. 2) v. 2. i-xv + 1-406. uBio (en) Froese, Rainer, en Daniel Pauly, eds. (2011). Spesies van Pelates in FishBase. 10 2011-weergawe. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Mariental is ’n gemeente van die Gereformeerde Kerke in Namibië met sy setel op die dorp Mariental, maar die gemeentegrense sluit ook die dorpe Kalkrand, Maltahöhe, Stampriet en Gochas in. Die gemeente is in 1966 gestig, in dieselfde jaar as Karasburg, en dit is tans (2015) die elfde oudste Gereformeerde gemeente in die land. Aanvanklik was die suide van die destydse Suidwes-Afrika yl bevolk en het die distrikte Mariental en Karasburg onder Keetmanshoop, die hoofdorp van die suide, geval. Op 27 Februarie 1932 is die wyk Keetmanshoop gestig onder leiding van ds. H.F.V. Kruger, en op 28 Junie 1936 het Keetmanshoop 'n volwaardige gemeente geword, die Gereformeerde kerk Keetmanshoop. Op 25 Maart 1950 is ds. D.C.S. van der Merwe, wat op Windhoek gewoon het, as predikant ook vir die suide van die land ontvang. So het hy dan in 'n klaskamer van die laerskool op Mariental kom dienste hou vir die lidmate van die omgewing. Op 'n gemeentevergadering op Mariental op 25 Mei 1963 is besluit om geld in te samel om 'n eie kerkgebou te laat bou.


Die Gereformeerde kerk Hentiesbaai is ’n gemeente van die Gereformeerde Kerke in Namibië op die kusdorp Hentiesbaai. Dit was, 16 jaar nadat Namibië onafhanklik geword het, die eerste nuwe Gereformeerde kerk wat in dié land gestig is. Die gemeente het einde 2014 'n sieletal van 58 gehad, die sesde kleinste Doppergemeente in die land. Die Gereformeerde Kerk se teenwoordigheid op Hentiesbaai kan teruggevoer word tot 1965 toe Jan en El Labuschagne en hul gesin hulle hier kom vestig het as volgens oorlewering die eerste Gereformeerdes op die dorp. Destyds was Hentiesbaai ’n wyk van die Gereformeerde kerk Walvisbaai, wat nege jaar vantevore afgestig het van die Gereformeerde kerk Usakos, ’n afstigting wat die moedergemeente getalsgewys so verswak het dat sy in 1960 moes ontbind. Lidmate moes van Hentiesbaai af die 105 km na Walvisbaai aflê vir Nagmaal. Dienste deur predikante en leesdienste deur ouderlinge is in lidmate se huis gehou. Hulle is ingedeel by die Swakopmund-wyke en deur 'n ouderling van Swakopmund bedien. Namate meer lidmate hulle op Hentiesbaai kom vestig het, is in 1984 toestemming verleen om Nagmaal op Hentiesbaai te vier.


Die Aardeberaad was 'n groot internasionale beraad, ook bekend as die Rio-beraad, wat in 1992 in Rio de Janeiro, Brasilië, aangebied is. Tydens die beraad het wêreldleiers van die Verenigde Nasies maniere bespreek om die omgewing en die aarde se biodiversiteit te beskerm. Die beraad het van 13 tot 22 Junie 1992 geduur. Die beraad is deur nagenoeg 50 000 mense bygewoon. Die meeste lande se staatshoofde was persoonlik teenwoordig. Dit was die grootste en sigbaarste internasionale byeenkoms wat die wêreld tot op daai stadium gesien het. Kenmerkend van die Aardeberaad was dat die Verenigde State van Amerika, een van die grootste sondebokke wat aardverwarming betref, geweier het om die produksie van kweekhuisgasse in te perk. Ten tweede het hulle geweier om 'n verdrag oor die bewaring van die aarde se biologiese diversiteit te onderteken. 'n Tweede Aardeberaad, die Rio+20-konferensie, is in 2012 gehou. Dit is van 13 tot 22 Junie 2012, weer in Rio de Janeiro, aangebied.


Die Gereformeerde kerk Wierdapark is ’n gemeente in die Gereformeerde Kerk (GKSA) se Klassis Pretoria-Suidwes. Die gemeente beslaan, buiten Wierdapark en die meeste van sy uitbreidings, ook Eldoraigne, Valhalla en die kleinhoewes Mnandi. Wierdapark het op 21 Oktober 1973 van die Gereformeerde kerk Voortrekkerhoogte afgestig, drie jaar voor die eerste NG gemeente met dié naam, maar in 1982 het ook nog Wierdapark-Suid aan die beurt gekom. Dié twee NG gemeentes, Eldoraigne, Valhalla en Valhalla-Suid het einde 2014 altesaam 6 698 lidmate gehad, vergeleke met die Gereformeerde kerk Wierdapark se 296. Dis ’n verhouding van 1:22,6, vergeleke met die hele GKSA (lidmate van alle rasse) se verhouding van belydende lidmate tot dié van die NGK van nagenoeg 1:11. As bruidskat het Wierdapark R18 000 en drie woonerwe ontvang, wat die kerkraad met die Nederduitsch Hervormde Kerk vir ’n kerkerf verruil het. In die eerste jaar (1973) is eredienste in die kerkgebou van Voortrekkerhoogte gehou, maar van omstreeks die begin van 1974 af het die dienste verskuif na die saal van die Hoërskool Voortrekkerhoogte.


Gezina is 'n voorstad in die Moot van Pretoria in Gauteng, Suid-Afrika. "Subplek Gezina". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Die Gereformeerde kerk Bloemfontein-Suid is sedert 2013 die tweede oudste gemeente van die GKSA in die Vrystaat se hoofstad, Bloemfontein, nadat die gemeente Bloemfontein-Oos (1949) in 2007 ontbind het en die moedergemeente (1903), die oudste in die stad, in 2013 ontbind het. Die gemeente is in 1951 gestig en die eerste kerkgebou, in Roselaan, Wilgehof, reeds drie jaar later in gebruik geneem. Dit is aanvanklik teen ’n koste van £5 000 gebou met die doel dat dit as saal sou dien nadat ’n kerkgebou vooraan die gebou opgerig is. Om die een of ander rede het dié plan nie ’n werklikheid geword nie, want in 1972 is die huidige kerkgebou ingewy. Die bou koste het R110 000 beloop en die argitek was Nico le Roux, terwyl Soon Calitz die bouaannemer was. Dié kerkgebou is geleë op die hoek van Walter Sisuluweg (die ou Haldonweg) en Lilaclaan, Gardeniapark, Bloemfontein. ’n Unieke kenmerk van die kerk is die skuins helftes van leiklipdak wat nie aan die bokant bymekaarkom nie, maar ruimte vir vensters bied.


Mangaandioksied of Mangaan(IV)oksied is 'n bruin of swart vastestof met formule MnO2. Die stof kom as die mineraal pirolusiet voor en word ook bruinsteen genoem. Mangaanertse bevat mangaankarbonaat of mangaandioksied en is taamlik algemeen in die aardkors. Ertse wat suiwer genoeg is om te myn word in Australië, China, Gaboen en Ghana gevind. Die dioksiederts word as 'n poeier in oonde gereduseer tot mangaanoksied MnO wat in swaelsuur oplosbaar is. Dié oplossing word gesuiwer deur koper, nikkel, kobalt, molibdeen, antimoon en arseen te verwyder. Die gesuiwerde oplossing word dan deur elektrolise op titaanelektrodes as elektrolitiese mangaandioksied (EMD) neergeslaan. EMD word veral in droë alkaliese batterye gebruik. Naas EMD bestaan daar ook natuurlike mangaandioksied en chemiese mangaandioksied. 'n Belangrike vervaardiger van EMD in Suid Afrika was Delta EMD wat egter sy werksaamhede in 2014 beëindig het. Mangaandioksied is 'n goeie katalis wat byvoorbeeld die ontbinding van waterstofperoksied bevorder. Die Neanderdallers het dit gebruik om vuur te maak. Mangaandioksied verlaag die ontstekingstemperatuur van hout van 350 grade na 250 grade Celsius. Die oudste toepassing van die stof in 'n battery is die sink / mangaandioksied-battery van Lelanchl'e (1866).


Charles Henry Jacobie (1928–1988) was 'n Afrikaanse country-sanger wat in die sestigerjare as die "Singende Beesboer" bekend was. Hy word deur baie as die vader van countrymusiek in Suid-Afrika beskou. Op 9 April 1988 is 'n trofee op die Randse Skou aan hom oorhandig om hom vir sy lang loopbaan in die musiekwêreld te vereer. Hy is later in dieselfde jaar op Nelspruit aan 'n hartaanval oorlede. Die Bekroonde Kunstenaars, 2011 GALLO Sing, Swerwer, Sing, 2003 GALLO Charles Jacobie se Goue Treffers – Deel 2, 1998 GALLO Charles Jacobie se Goue Treffers, 1993 GALLO Mockin' Bird Song & Other Favourites, 1996 GALLO Forever & Ever, LP Donot Fence Me In, Mini LP The One And Only, LP Four Walls / Blue Eyes Crying In The Rain, 7", 1981 CBS I'll Pray For You, LP The Best Of Charles Jacobie, LP Fyn Goud, LP, UNIKA Die Goue Stem, LP, UNIKA U Eie Keuse, LP, UNIKA Sing, Swerwer, Sing, LP, UNIKA Die Veelsydige Charles Jacobie, LP, UNIKA Die Singende Beesboer, LP, 1977 UNIKA/EMBASSY Hoor My Lied, LP, 1977 CBS Verlang Jy Ook?


Buikpotiges (Gastropoda) is 'n klas diere wat aan die filum van weekdiere (Mollusca) behoort. Dit is die grootste klas in dié orde. Twee derdes van die spesies word in mariene omgewings aangetref, maar sommige word ook in varswater en op land aangetref. Buikpotiges kan in twee groepe verdeel word: slakke en naakslakke. Slakke het 'n dop terwyl naakslakke 'n klein dop of 'n interne dop het. Die meeste slakke het 'n duidelike kop waar die oë en sensor tentakels is. Die kop vloei in die lyf in wat 'n voet het aan die onderkant. Hulle vreet plante en diere, lewend of dood met 'n raspertong wat bekend staan as 'n radula. By party spesies verskil die geslagte terwyl ander hermafrodities is. Almal lê eiers waaruit larwes uitbroei. Die opvallendste kenmerk van slakke (klas Gastropoda) is die asimmetriese bou van hul liggame. Die slakliggaam se inwendige bou is baie afwykend in vergelyking met die van ander weekdiere, omdat die mantel en die ander nabygeleë organe na vore (in die rigting van die kop) gedraai is.


Twin Peaks is ’n Amerikaanse televisiereeks wat deur Mark Frost en David Lynch geskep is. Dit gaan oor die ondersoek deur spesiale agent Dale Cooper (Kyle MacLachlan) van die FBI na die moord op Laura Palmer (Sheryl Lee). Die eerste episode is op 8 April 1990 in Amerika gebeeldsend. Nog sewe episodes is gewys en daar was ’n tweede seisoen, wat tot op 10 Junie 1991 gewys het. Die titel kom van die klein fiktiewe dorp in Washington waar dit afspeel. Twin Peaks het een van die topreekse van 1990 geword en het internasionaal goeie resensies gekry. Dit het ’n basis van kultusaanhangers opgebou en het ’n deel van die popkultuur geword waarna in ander TV-programme, advertensies, strokieboeke, videospeletjies, rolprente en liedjies verwys is. Afnemende kykergetalle het daartoe gelei dat ABC daarop aangedring het dat die identiteit van Laura se moordenaar halfpad deur die tweede seisoen onthul word. Die reeks is in 1992 gevolg deur ’n rolprent, Twin Peaks: Fire Walk with Me, wat beide ’n voorvolg en slot vir die TV-reeks was. Die loodsepisode was no.


Box Office Mojo is ’n webtuiste wat in 1999 begin is en die loketinkomste van rolprente en akteurs op ’n stelselmatige, algoritmiese manier naspoor. In 2008 is dit gekoop deur die Internet-rolprentdatabasis, wat deur Amazon besit word. Die webtuiste word algemeen in die rolprentwese gebruik as ’n bron van data. Engleman, Eric (17 Desember 2008). "Amazon's IMDb movie trivia site acquires rival Box Office Mojo". TechFlash (in Japannees). American City Business Journals. Geargiveer vanaf die oorspronklike op 1 Julie 2018. Besoek op 17 Desember 2008. Fritz, Ben (2008-12-15). "IMDB links up with Box Office Mojo". Variety. Besoek op 2008-12-17.


Die 2013 Formule Een Italiaanse Grand Prix is op 8 September 2013 op die Autodromo Nazionale Monza, in Italië, gehou. Dit was die dertiende wedren van die kampioenskapseisoen en is deur Sebastian Vettel in sy Red Bull Racing-Renault gewen.


Dr. Anton F. Prinsloo (1941–2016) was ’n Afrikaanse taalkundige, oudvoorsitter van die Taalkommissie en radio- en woordeboekman. Antonie Frederik Prinsloo is op 22 Mei 1941 op Heilbron in die Oranje-Vrystaat gebore en hy begin skoolgaan op Heilbron. Sy pa is ’n drankwinkelbestuurder en hy het ’n ouer suster, Joan. Hy matrikuleer aan die Afrikaanse Hoër Seunskool in Pretoria en studeer deeltyds verder deur die Universiteit van Suid-Afrika, waar hy die B.A.-graad, die B.A. Honneurs-graad, die M.A.-graad en eindelik ook die D.Litt. et Phil.-graad met ’n proefskrif oor die morfologie van ’n vaktaal verwerf. Na skool beklee hy verskeie betrekkings, insluitende by die Wetenskaplike en Nywerheidsnavorsingsraad (WNNR), waar hy botteltjies was, en by ’n dansskool, waar hy instrukteur is en baie vertonings lewer. Hy werk verder ook by ’n bank, ’n munisipaliteit, die Buro vir Standaarde en ’n plattelandse koerant. Vanaf 1974 tot 1984 is hy redakteur van die SA Waterbulletin, mondstuk van die Waternavorsingskommissie,  tussen 1984 en 1987 is hy senior mederedakteur van die Woordeboek van die Afrikaanse Taal (WAT) en vanaf 1989 tot 1995 hooftaaladviseur en voorsitter van die Taaladviesraad van die Suid-Afrikaanse Uitsaaikorporasie (SAUK).


Die Magnoliopsida is 'n klas van omtrent 170 000 bedeksadige, blomdraende plante. Dié klas word nou erken as 'n natuurlike monofiletiese groep. 'n Ander naam is die dicotyledons. Omtrent die helfte van die groep het houtagtige stamme. "Wisc. U" (in en). http://botit.botany.wisc.edu/courses/systematics/Phyla/Magnoliophyta/Magnoliopsida.html.  Hierdie artikel is ’n saadjie. Voel vry om Wikipedia te help deur dit uit te brei.


Prinses Alice van Battenberg, later prinses Andreas van Griekeland en Denemarke (Victoria Alice Elizabeth Julia Marie; 25 Februarie 1885 – 5 Desember 1969), was die ma van prins Philip, Hertog van Edinburg, en die skoonma van koningin Elizabeth II. Alice was ’n agterkleindogter van koningin Victoria en het in Duitsland, Engeland en die gebied om die Middellandse See grootgeword. Sy was doof weens oorerflike faktore. Nadat sy in 1903 met prins Andreas van Griekeland en Denemarke getroud is, het sy in Griekeland gewoon totdat die Griekse koninklike familie in 1917 uit die land verban is. Toe haar man ’n paar jaar later terugkeer, is hy gedeeltelik geblameer vir die feit dat Griekeland die Grieks-Turkse Oorlog (1919–1922) verloor het en die gesin is weer eens verban tot met die herstel van die Griekse monargie in 1935. In 1930 is skisofrenie by haar gediagnoseer en sy is in ’n inrigting in Switserland opgeneem. Daarna het sy en haar man nie meer saamgewoon nie. Ná haar herstel het sy die meeste van haar tyd aan welsynwerk in Griekeland gewy.


Die King's African Rifles (KAR) was ’n Britse koloniale regiment wat bestaan het uit soldate van die gebiede om die hedendaagse Groot Mere van Afrika, van 1902 tot die streke se onafhanklikwording in die 1960's. Dit was beide militêr en intern as sekuriteitsmagte aktief in die koloniale gebiede en het later buite dié gebiede in die Wêreldoorloë diens gedoen. Die soldate was plaaslike inwoners, terwyl die meeste van die offisiere van die Britse weermag was. Die King's African Rifles het in die vroeë 1900's deelgeneem aan die veldtogte teen Mohammed Abdullah Hassan in Somalië. Dit was ook deel van die Britse lug- en grondmag wat Hassan in 1920 verslaan het. Die KAR het aan die begin van die Eerste Wêreldoorlog bestaan uit 21 klein kompanjies in drie bataljonne oor die hele Brits-Oos-Afrika. Daar was in 1914 altesaam 70 Britse offisiere en 2 325 soldate. In 1917 is die KAR in ’n groot mate uitgebrei en van die bataljonne se getalle is verdubbel. Laat in 1918 het die KAR uit 22 bataljonne bestaan. Die regiment het in WO1 onder andere teen die Duitse bevelvoerder Paul Erich von Lettow-Vorbeck en sy magte in Duits-Oos-Afrika geveg.


Helena Hugo is ’n Afrikaanse aktrise en skrywer van romans, kinder- en jeugverhale en radiodramas. Sy wen verskeie pryse met haar radiodramas. Helena Myburgh is in 1947 in Greytown gebore. Haar pa is ’n NG predikant. Sy word groot op Warrenton, gaan na die laerskool in Florida aan die Wesrand en voltooi in 1965 haar hoërskoolloopbaan op die Hoërskool De Aar, waar sy ook hoofmeisie is. In 1969 verwerf sy die B.A. Drama-graad aan die Universiteit van Pretoria onder leiding van Anna Neethling-Pohl en is vervolgens in 1969 aktrise vir die Streeks Uitvoerende Kunsteraad van die Oranje-Vrystaat (SUKOVS) en in 1970 lektrise aan die Departement Drama van die Universiteit van die Oranje-Vrystaat. Ná haar troue met Henk Hugo bly sy tuis om die drie kinders (Eben, Helena en Sanet) groot te maak en te skryf. Die gesin trek in 1974 van Bloemfontein na Johannesburg waar Henk televisie-regisseur word. Op veertig word sy voltyds uitgewer by Perskor, en werk daarná drie jaar as vryskut taalversorger/proefleser saam met professor F.F. Odendal aan die 1994-uitgawe van die Handwoordeboek van die Afrikaanse Taal (HAT).


Walkerbaai is 'n groot baai geleë in die suidweste van die Wes-Kaapprovinsie van Suid-Afrika. Dit is die volgende groot baai tussen Valsbaai naby Kaapstad en Kaap Agulhas in die suidooste. Die baai is bekend as die beste landgebaseerde walviskykplek in die wêreld. 'n Dorp op sy oewers, Hermanus, het bekend geword vir noorkapperwalvisse wat die baai in die winter en lentemaande besoek. Gansbaai op die oewers van die baai is ook bekend vir sy witdoodshaai-duiktogte. Die oewers langs die baai word beskerm as deel van die Walkerbaai-Natuurreservaat, en die baai self is 'n mariene beskermde gebied, dus is hengel en die meeste bootaktiwiteite verbode. 'n Opkomende Suid-Afrikaanse wynstreek met 'n koeler klimaat as die meeste. Dit maak voorsiening vir goeie Pinot noir en Chardonnay met toplandgoedere in die Hemel-en-Aardevallei. SA-venues.com: Wine Estates of Walker Bay. Besoek op 30 Julie 2020 Wikimedia Commons het meer media in die kategorie Walkerbaai.


Liefde en Vrede is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Liefde en Vrede". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Ditlhake is 'n township van Petrusburg, Letsemeng Plaaslike Munisipaliteit in die Xhariep-distriksmunisipaliteit, provinsie Vrystaat. "Subplek Ditlhake". Sensus 2011.


Glen Cowie is 'n dorpie in die Makhuduthamaga Plaaslike Munisipaliteit, wat in die Sekhukhune-distriksmunisipaliteit, provinsie Limpopo geleë is. Lys van dorpe in Suid-Afrika "Hoofplek Glen Cowie". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Emile Joubert (* 27 Augustus 1963, Kaapstad - ) is ’n Afrikaanse joernalis en skrywer. Hy bundel 'n aantal hengelstories in die bundel Vir vis en vaderland onder die skuilnaam Tim Uys. Emile Joubert is op 27 Augustus 1963 in Kaapstad gebore as seun van die bekende joernalis Fritz Joubert en Maureen Joubert, self ’n vryskutskrywer. Hy word groot in Kaapstad en Bellville en begin skoolgaan aan die Excelsior Laerskool in Bellville. Sy pa word verplaas na Londen om Die Burger se kantoor in Fleet Street te beman en halfpad deur sy Sub A-jaar verhuis die gesin na Londen. In 1974 keer hulle terug na Kaapstad en omdat hy feitlik nie meer Afrikaans kan praat nie, sit hy sy skoolloopbaan voort aan die Christian Brothers College in Groenpunt. In ’n poging om sy rugby te ontwikkel gaan hy in 1979 na die Paul Roos Gimnasium op Stellenbosch, waar hy in 1980 matrikuleer. Daarna doen hy in 1981 en 1982 sy twee jaar verpligte militêre diensplig en reis dan in 1983 vir ’n jaar deur Europa, waarna hy vanaf 1984 verder studeer aan die Universiteit van Stellenbosch en sy B.A.-graad in 1986 en sy B.A. Honneurs-graad in Joernalistiek in 1987 verwerf.


Die Geelstert-nooientjie (Pomacentrus trichrourus) is 'n vis wat voorkom in die westelike Indiese Oseaan, die Rooisee, Oman en aan die kus van Oos-Afrika suidwaarts tot by die noorde van KwaZulu-Natal. In Engels staan die vis bekend as die Yellowtail damsel. Die vis word tot 10cm lank en die lyf is nou en slank. Die volwasse visse is swartgrys en die skubbe het donker rante. Die kleur van die stertvin kan varieer en kan ook wit wees tot deursigtig tot geel of grys. Die onvolwasse vis is donkerblou en die skubbe het ook donker rante. 'n Bou oor kol kan voorkom en daar is soms ook 'n swart kol agter die dorsale vin. Die kleur van die stertvin mag varieer tussen geografiese areas. In Suid-Afrika is hulle driekleurig: die basis is swart, word meer geel en het 'n blougrys rant. In ander streke is die stertvin meer wit. Die visse leef in rots kusareas en aflandige koraalriwwe in water wat 1 tot 30m diep is. Die visse bly altyd naby skeure en grotte in die riwwe. Hulle is gewoonlik alleenlopend en vreet alge en bodem ongewerweldes.


Kleinboer (*1956-) is die skuilnaam van die bekroonde Afrikaanse skrywer Fanie de Villiers. Hy is in 1956 in Boksburg gebore as een van ’n tweeling (sy tweelingbroer is Manie) en hy word groot in Kemptonpark en op ’n plot in Zesfontein naby Benoni. Benewens sy tweeling het hy nog ’n ander broer ook. Beide sy ouers is onderwysers en sy pa gee Wiskunde. Na matriek in 1973 studeer hy in die Rekenaarwetenskap en Wiskunde aan die Universiteit van Pretoria en behaal ’n B.Sc.-graad. Hy bly vir ’n lang ruk steeds by sy ouers, waarna hy na ’n woonstel in Sunnyside in Pretoria trek. Vir 23 jaar beklee hy verskeie poste in die rekenaarbedryf. Hy werk vir die Wetenskaplike en Nywerheids Navorsingsraad (WNNR), die Suid-Afrikaanse Reserwebank, Eskom, Suid-Afrikaanse Brouerye en Hewlett-Packard. Op 27-jarige ouderdom onderneem hy ’n reis na New Orleans in Amerika, waar hy sy maagdelikheid aan ’n gesellin prysgee, waarna hy by sy terugkoms in Suid-Afrika ’n gereelde besoeker aan die bordele van die stad word.


Christo Johannes Bezuidenhout (Tenerife, 14 Mei, 1970) is 'n voormalige Suid-Afrikaanse rugbyspeler wat in 'n Spaanse gebied gebore is. Hy het in 2003 vier keer vir die Springbokke uitgedraf. Bezuidenhout is op die eiland Tenerife in die Kanariese Eilande gebore, terwyl sy vader daar as 'n telekommunikasie-ingenieur gewerk het. Hy maak sy debuut in 1994 in die Curriebeker, waarna hy vir 'n paar jaar verdwyn, klaarblyklik om op sy familieplaas te werk. Hy maak weer sy verskyning in 1999 deur vir die Bulls op professionele vlak, en die Pumas in die Curriebeker-reeks uit te draf. Tydens die 2003-Drienasiesreeks speel hy vir die Springbokke teen Nieu-Seeland. 'n Paar maande later neem hy aan die Rugbywêreldbeker 2003 deel. Dit was sy laaste internasionale verskyning. In 2004 vertrek hy na Engeland om 'n seisoen vir Gloucester te speel, waarna hy sy stewels ophang. Springboks mystery man-mountain Springboks mystery man-mountain "Christo up to the challenge". Geargiveer vanaf die oorspronklike op 16 November 2016. Besoek op 16 November 2016. Gloucester capture SA prop


Die renosterveld verwys oorspronklik na 'n streek in die Overberggebied van die Kaapkolonie wat 'n kenmerkende flora en fauna gehad het. Die Overbergse renosterveld het eens die golwende laagliggende landskap van die oorgrote Overbergstreek bedek, en was die tuiste van baie wildtroppe. Vandag is dit egter een van die mees bedreigde biome ter wêreld, aangesien die omvang daarvan weens landboupraktyke met 95% afgeneem het. Die vrugbare grond van hierdie ekostelsel is grotendeels omgeploeg, sodat vandag slegs fragmente oorbly, meestal in plekke wat te styl of rotsagtig is vir saaiboerdery. Meer onlangs word die term ook gebruik om dergelike plantegroei van 'n naasgeleë streek in die Wes-Kaap aan te dui, naamlik dié van die Swartland. Renosterveld maak deel uit van die Kaapse floraryk, saam met bergfynbos, wat arm aan voedingstowwe is en strandveld wat alkaliese grond het wat ryk aan voedingstowwe is. 'n Belangrike verskil met fynbos is dat in renosterveld die restio's, die protea's en die heideagtiges, wat oorheersende elemente van fynbos is, ontbreek. Pleks daarvan het dit baie grasse soos Themeda en Cymbopogon, struike uit die Asteraceae en die grootste verskeidenheid geofiete (veral bolgewasse) ter wêreld.


Die Suzuki Hayabusa (of GSX1300R) is 'n sportmotorfiets wat sedert 1999 deur Suzuki vervaardig word. Dit is onmiddellik aangeprys as die wêreld se vinnigste produksiemotorfiets, met 'n topspoed van 303 tot 312 km/h (188 tot 194 mpu). In 2000 het vrese oor 'n Europese regulerende teenreaksie of invoerverbod, tot 'n informele ooreenkoms gelei tussen Japannese en Europese vervaardigers, om die topspoed van hul motorfietse tot 'n arbitrêre syfer te beperk. Die syfer wat deur die media aangehaal is vir die spoedooreenkoms was deurgaans 186 myl per uur, of rondom 300 km/h, afrondingsfoute ingereken. Hierdie syfer kan ook geraak word deur 'n aantal eksterne faktore, so ook die krag- en wringkragsyfers. Die omstandighede waaronder hierdie beperking van krag gekom het, het daatoe gelei dat die 1999 Hayabusa se titel, ten minste tegnies, onaantasbaar was, aangesien geen daaropvolgende model vinniger kon wees, sonder om aan gepeuter te wees nie. Dus, nadat die veel verwagte Kawasaki Ninja ZX-12R van 2000 slegs 6 km/h (4 mpu) te stadig was om die titel in te palm, kon die Hayabusa sy plek verseker as die vinnigste standaardproduksiefiets van die 20ste eeu.


Die ondermaanse is ’n begrip in Arestoteliaanse fisika wat uit die Griekse sterrekunde kom. Dit is die deel van die kosmos onder die maan, met die aarde as middelpunt, wat bestaan uit die vier klassieke elemente: aarde, water, lug en vuur. Die ondermaanse was in die klassieke sterrekunde die sfeer van die veranderlike natuur; alles bo die maan – die streek van die eter waar die planete en sterre geleë is – was permanent en onveranderlik. Die natuurkragte het net in die ondermaanse sfeer gegeld. Plato en Aristoteles het in die antieke tyd die oorspronklike teorie van ’n ondermaanse sfeer help formuleer. Dit het gewoonlik gepaard gegaan met die begrip geosentrisme – dat die aarde die middelpunt van die heelal is. Avicenna het die Aristoteliaanse idee dat veranderings en korrupsie tot die ondermaanse beperk is, tot in die Middeleeue gevoer. Middeleeuse skolastici soos Thomas Aquinas – wat in sy werk Summa Theologica die verdeling tussen die hemelse en die ondermaanse sfeer op ’n kaart aangedui het – het ook met Cicero en Lucanus saamgestem dat daar ’n groot grens is tussen die Natuur en die Lug, die ondermaanse en die eteriese sfeer.


Canon EOS 1200D is 'n 18,1-megapieksel digitale enkellensreflekskamera wat deur Canon bekendgestel is op 11  Februarie 2014. Dit staan as die EOS Kiss X70 in Japan en die EOS Rebel T5 in Amerika bekend. Die 1200D is 'n intreevlak DSLR wat 'n 18 MP sensor invoer vanaf die 700D en 1080p HD video aan Canon se intreevlak-DSLRs. Dit vervang die 1100D. Canon het in Maart 2016 aangekondig dat die 1200D vervang word deur die 1300D/Rebel T6. 18,0 Megapieksel CMOS (APS-C) beeldsensor Canon se DIGIC 4-beeldverwerker 9-punt AF punte ISO 100 – 6400 (uitbreibaar tot H: 12800) Tot 3,0 fps deurlopende skiet Canon EF-lenspassings 3,0 dm (7,6 cm) LCD-monitor sRGB en Adobe RGB-kleurruimtes RAW en JPEG lêerformate Volle HD video-opname Versoenbaar met GPS-ontvanger GP-E2 "Canon EOS 1200D vorgestellt: Einsteiger-DSLR mit Hilfe-App" (in Duits). colorfoto.de. 12 Februarie 2014. Geargiveer vanaf die oorspronklike op 29 November 2014. Besoek op 12 Februarie 2014. "Share Moments On-The-Go With The New Canon EOS Rebel T6 DSLR Camera" (in Engels).


Montmorilloniet is 'n kleimineraal wat in bentoniete voorkom. Dit is 'n gehidrateerde aluminosilikaat, wat tot die groep van die smektiete behoort. Dit het 'n gelaagde struktuur wat bestaan uit 'n laag aluminiumione in oktaëdriese omringing van suurstof en hidroksiel-groepe, in die middel van twee lae van silikon in tetraëdriese omringing. Hierdie pakket van drie lae word van die volgende pakket geskei deur 'n laag water atome met metaalione soos natrium of kalium. Hierdie laag kan meer water en ione opneem. Hierdie proses word interkalasie genoem. Die mineraal kan daardeur swel en ione met sy omgewing uitwissel. Die mineraal is genoem na die dorp Montmorillon, in die Franse département Vienne in Nieu-Akwitanië. "Mindat 2821" (in Engels). Geargiveer vanaf die oorspronklike op 9 Mei 2020.


Akademiese drag Akademiese drag is 'n tradisionele vorm van klere vir akademiese instellings, hoofsaaklik tersiêre (en soms sekondêre) onderwys, hoofsaaklik deur diegene gedra wat toegelaat word tot 'n universiteitsgraad (of soortgelyke), of in besit is van status wat aan hulle die reg verleen om dit te dra (bv. voorgraadse studente aan sekere ou universiteite). Dit word algemeen slegs gesien by gradeplegtighede, maar word in 'n mindere mate by baie antieke universiteite nog steeds daagliks gedra. Akademiese drag word ook deur lede van sekere geleerde samelewings en instellings as amptelike drag gedra. Shaw (1995), p. 3 http://www.facs.org/archives/congresshighlight.html. Hierdie artikel is ’n saadjie. Voel vry om Wikipedia te help deur dit uit te brei.


Guy de Maupassant Franse skrywer, joernalis en reisskrywer Gebore 5 Augustus 1850 in die Kasteel van Miromesnil, Normandië Frankryk Oorlede 6 Julie 1893 in Passy, Parys Frankryk Literêre stroming Naturalisme, realisme Bekende werke Boule de Suif (1880) Bel-Ami (1885) Handtekening Henry René Albert Guy de Maupassant ([gidəmopɑˈsã], (* 5 Augustus 1850 in die Kasteel van Miromesnil in Tourville-sur-Arques, Normandië; † 6 Julie 1893 in Passy, Parys) was 'n Franse skrywer en joernalis. Naas Stendhal, Balzac, Flaubert en Zola word hy as een van die mees vooraanstaande skrywers in 19de eeuse Frankryk beskou. Maupassant, 'n verteenwoordiger van die naturalistiese en realistiese strominge binne die literatuur, word veral onthou vir sy meesterlike kortverhale en die manier waarop hy die lot van sy romankarakters en die sosio-maatskaplike uitdagings, waarmee hulle te kampe het, uitbeeld – dikwels met 'n pessimistiese en gedesillusioneerde blik. Baie van dié verhale speel af gedurende die Frans-Pruisiese Oorlog tussen 1870 en 1871 en behandel die sinloosheid van oorlog en die lot van burgerlikes wie se lewens deur die oorlogswoelinge en hul persoonlike ervarings dramaties verander.


Libau kan na een van die volgende verwys: Liepaja, 'n stad in Letland (ou Duitse Naam) Łubowo, gemeenskap in Pole (besetting, 1939-1945) Libau (Manitoba), munisipaliteit in Kanada sowel as: Libau (skip, 1911), 'n hulpsvaartuig van die Keiserlike vloot


Die Vredesmonument of Vredesgedenkteken is 'n monument voor die Burgersentrum in Vereeniging. Die doel van die monument is om die Afrikaner voortdurend te herinner aan ’n vryheidstryd wat hy tydelik met die wapen verloor het, maar danksy ’n gees van onoorwinlikheid op die lang duur gewen het. Die woord gewond verskyn op die voetstuk en toon die verslaenheid aan van ’n volk wat sy onafhanklikheid verloor het; maar onoorwonne roep die geloof, hoop en moed wat uit die puin herrys het, in herinnering. Juis het dit daardie volk in staat gestel om skaars ’n halfeeu later weer sy volkome onafhanklikheid te proklameer. ’n Gebeurtenis wat smart en teleurstelling bring, louter ’n volk dikwels en staal hom vir hernude bouwerk aan ’n hoër ideaal. Dit is die boodskap van die gedenkteken op Vereeniging. Reeds in 1930 het die gedagte van ’n monument om die Vrede van Vereeniging in herinnering te bring by die toenmalige voorsitter van die Vereenigingse Afrikaanse Kultuurvereniging ontstaan.


'n Hotel is 'n diensverskaffer met 'n kommersiële oogmerk, waar iemand teen betaling kan oornag of skuiling vind (Latyn hospitalis = gasvry). Tradisioneel ontvang die gas 'n sleutel van die kamerdeur. Hieraan is 'n ekstragroot sleutelhouer geheg, sodat die gas nie maklik sal vergeet om die sleutel by vertrek in te lewer nie. By moderne hotelle kry die gas 'n elektroniese magneetkaartjie in plaas van 'n sleutel en so 'n kaartjie word by vertrek outomaties ongeldig, dus is daar geen probleem as die kaartjie nie ingelewer word nie. Dieselfde kaartjie word in die kamer in 'n propskakelaar gesteek om die beligting in die kamer aan te skakel, sodat die gas nie die ligte aan vergeet indien hy die kamer sou verlaat nie. By 'n selfbedieningshotel (oorsee) kry die gas nie 'n sleutel of magneetkaart nie. Hy betaal vir die verblyf by die voordeur met sy kredietkaart. Dan  ontvang hy 'n syferkode waarmee die buitedeur en die kamerdeur oopgemaak kan word. Hierdie artikel is ’n saadjie. Voel vry om Wikipedia te help deur dit uit te brei.


Duduzile Promise Manana is 'n lid van die Nasionale Vergadering van Suid-Afrika vir die African National Congress (ANC). Sy is van die Driekoppies Malelane-distrik in Mpumalanga en is sedert 1994 amptelik lid van die ANC. Sy is in 2014 verkies as lid van die parlement. Op 14 Maart 2017 vra sy tydens 'n parlementêre debat vir die lewendige begrawing van wit Suid-Afrikaanse boere. Suid-Afrikaanse parlementariërs geniet immuniteit vir hul uitsprake tydens parlementêre sittings, en kan dus nie vervolg word nie. Persoonlike webjoernaal Duduzile Manana op Public People "pa.org.za" (in Engels). Geargiveer vanaf die oorspronklike op 7 Julie 2019. Brink, Eugene (15 Maart 2017). "'Bury them alive': ANC must take action in its own ranks – Solidarity". Politicsweb (in Engels). Geargiveer vanaf die oorspronklike op 11 November 2018. Besoek op 19 November 2019. "Plaasaanvalle: 'Bury them alive'-uitlating ontstig". Maroela Media. 15 Maart 2017. Geargiveer vanaf die oorspronklike op 20 Oktober 2017. Besoek op 19 November 2019. "LODGE AN OBJECTION - To corrupt ANC candidates in Election 2019". Demokratiese Alliansie (in Engels).


Dierewelsyn is die welstand van diere in die algemeen. Die standaarde van "goeie" dierewelsyn wissel aansienlik in verskillende kontekste. Hierdie standaarde is onder konstante hersiening en word gedebatteer, geskep en hersien deur dierewelsynsgroepe, wetgewers en akademici wêreldwyd. Dierewelsynswetenskap gebruik verskeie maatreëls, soos hoë ouderdom, siekte, immuunonderdrukking, gedrag, fisiologie, en voortplanting, maar daar is 'n debat oor watter van hierdie aanwysers die beste inligting verskaf . Kommer oor die welsyn van diere is dikwels gebaseer op die oortuiging dat nie-menslike diere ook gevoel het en dat oorweging gegee moet word aan hulle welstand en/of lyding, veral wanneer hulle in die sorg is van die mens. Hierdie probleme sluit in hoe diere geslag word vir kos, hoe hulle gebruik word in wetenskaplike navorsing, hoe hulle aangehou word (as troeteldiere, in dieretuine, plase, sirkusse, ens.), en hoe menslike aktiwiteite die welsyn en oorlewing van wilde spesies beïnvloed. Dierewelsyn was 'n bron van kommer vir sommige antieke beskawings, maar het in die 19de-eeu in Groot-Brittanje begin om 'n groter plek in Westerse openbare beleid in te neem.


Gerke is die familienaam (van) van die volgende persone: Antonia Gerke (* 1974), Duitse aktrise en skilder Christoph Gerke (1628-1714), Duitse kanselier en politikus, burgemeester van Braunschweig Ernst Gerke (1909-1982), Duitse regsgeleerde, Gestapobeampte en SS-leier Friedrich Gerke (1900-1966), Duitse argeoloog en kunshistorikus Friedrich Clemens Gerke (1801-1888), Duitse skrywer, musikant en elektriese ingenieur Geerken Gehrcke Gehrke Gercke Gerken


Crowthorne is 'n voorstad digby Kyalami, noord van Johannesburg, Suid-Afrika. Die pleknaam kom van een van die voormalige draaie op die Kyalami-renbaan. Crowthorne was die eerste skerp draai aan die einde van die lang pylvak. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Bastiaan Zuiderent (* 3 Maart 1977 in Utrecht, Nederland) is 'n Nederlandse krieketspeler. Hy is 'n regshandige kolwer en 'n regshandige medium-snelbouler. Op 18 word Zuiderent vir die Nederlandse nasionale krieketspan gekies vir hul eerste wedstryd tydens die Krieketwêreldbekertoernooi van 1996. In sy tweede wedstryd behaal hy 54 lopies teen Engeland op Pesjawar. Hy het Nederland voorts in die krieketwêreldbekertoernooie van 2003, 2007 en 2011 verteenwoordig. "England v Netherlands at Peshawar, 22 Februarie 1996" (in Engels). Cricinfo. Geargiveer vanaf die oorspronklike op 2 Februarie 2008. Besoek op 4 Maart 2007. (en) Bastiaan Zuiderent by ESPNcricinfo Hierdie Krieket-verwante artikel is slegs 'n saadjie. U kan ons wikipedia help deur dit uit te brei.


In die tandheelkunde verwys plaak of tandaanslag na die tandaanpaksel, 'n klewerige lagie op die tande, veral op plekke met 'n onreëlmatige oppervlakte. Dit bestaan uit speeksel waarin allerlei onsuiwerhede bly hang het. Tandplaak is 'n dun, dikwels onsigbare, klewerige lagie wat gedurende die dag op die gebitselemente aanpak. Tandplaak bestaan hoofsaaklik uit opgeloste voedselstowwe, slym en bakterieë (onder andere melksuurbakterieë) wat die suikers en koolhidrate in die mond afbreek tot suur. Tandplaak het ongeveer dieselfde kleur as die tande self en is daarom moeilik om waar te neem. Tandplaak kleef oral, dus óók tussen die gebit. Tandplaak kan maklik verwyder word, maar indien tandplaak nie daagliks verwyder word nie kan dit verkalk. Verharde tandplaak word tandsteen genoem. Tandsteen maak die oppervlak ruwer waarop verdere tandsteen maklik kan vorm. Tandsteen kan alleen verwyder word deur 'n mondhigiënis of 'n tandarts. Gesonde tandvleis lê stewig om die tande heen en het 'n pienk kleur. Gesonde tandvleis bloei nie tydens tandeborsel, flos of eet nie. Deur slegte gebitsreiniging kan tandplaak ditself tussen die tande en die tandvleis tuismaak.


Die Ringtheaterbrand in Wene op 8 Desember 1881 was een van die grootste en mees vernietigende brande in 19de eeuse Oostenryk-Hongarye. Volgens amptelike statistieke het die ramp 384 menselewens geëis, hoewel die werklike dodetal veel hoër kan wees. Die Oostenrykse skrywer en ensiklopedis Ludwig Eisenberg berig van byna 1 000 sterftes. Die ongeluk was die derde in 'n reeks teaterbrande in dié jaar. Op 23 Maart is die operahuis van Nice in Suid-Frankryk deur 'n brand vernietig, in Augustus die Nasionale Teater in Praag, Boheme (destyds Oostenryk-Hongarye). Die Ringtheaterbrand het, as die mees tragiese van dié voorvalle, aanleiding gegee tot 'n omvattende wêreldwye hersiening van veiligheidsvoorskrifte in teatergeboue. Dié voorskrifte rakende die keuse van geskikte boumateriale, die handhawing van beligtingsgeriewe, die voorsiening van nooduitgange met deure wat slegs na buite oopgemaak mag word en die herorganisering van brandweer- en noodhulpspanne, is grotendeels vandag nog van toepassing. Vir die uitkenning van slagoffers (van wie uiteindelik 250 geïdentifiseer kon word) is vir die eerste keer moderne metodes van forensiese odontologie ('n tandheelkundige spesialisgebied) ingespan.


Mamehlabe is 'n Swart nedersetting wes van Polokwane, in die Limpopoprovinsie van Suid-Afrika. Lys van dorpe in Suid-Afrika "Hoofplek Mamehlabe". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Jack Russell-terriër is 'n hond, 'n klein terriër wat sy oorsprong in vosjag het. Dit is hoofsaaklik wit oor die lyf met gladde, growwe of gebroke bedekking, maar kan ook enige kleur wees. Die Jack Russell is 'n energieke ras wat staatmaak op 'n hoë vlak van oefening en stimulasie en is relatief vry van ernstige gesondheidsklagtes. Die ras is oorspronglik in die vroeë 19de eeu geteel deur eerwaarde John Russell, van wie die ras sy naam kry. Die Jack Russell het 'n soortgelyke oorsprong as die moderne foksterriër. Dit het verskeie veranderinge oor die jare ondergaan, in ooreenstem met verskillende gebruike en rasstandaarde deur kennelklubs gestel. Erkenning deur kennelklubs vir die Jack Russell-ras is teengestaan deur die ras se ouer samelewings – wat gelei het tot die teel en erkenning van die Parson Russell terrier. Jack Russells verskyn baie keer in film, televisie, en druk - met verskeie historiese honde as akteurs. Verskeie rasklubs ontstaan in die Verenigde Koninkryk gedurende die 1970's ter bevordering van die ras, insluitend die Jack Russell-klub van Groot-Brittanje (JRTCGB) en die Suid-Oos-Jack Russell-Terriër-klub (SEJRTC).


Die Tuinstad was 'n nuwe konsep van stadsbeplanning waarmee die Britse stadsbeplanner Sir Ebenezer Howard (1850–1928) in sy werk Tomorrow: A Peaceful Path to Social Reform in 1898 na vore gekom het. Howard se konsep het voorsiening gemaak vir beplande en selfonderhoudende stedelike nedersettings wat in funksionele residensiële, industriële en landboukundige sones onderverdeel en deur groen gordels omring sou word. Howard se "nuwe stad" sou 'n oplossing bied vir 'n verskeidenheid knellende vraagstukke wat met die ongekende en onbeplande groei van stedelike nedersettings sedert die nywerheidsomwenteling verbind is - oorbevolking, verkeersopeenhopings, substandaardbehuising, lae lewensgehalte en sosiale ellende aan die een, en die ontvolking van die platteland aan die ander kant. Howard se boek, wat in 1902 onder die titel Garden Cities of To-morrow herdruk is, is geïnspireer deur die Amerikaanse joernalis en skrywer Edward Bellamy (1850–1898) se utopiese roman Looking Backward: 2000–1887, wat in 1888 gepubliseer is, en die Amerikaanse politieke ekonoom en joernalis Henry George (1839–1897) se werk Progress and Poverty (1879).


Ga-Maribana is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is noordwes van Polokwane geleë. Lys van dorpe in Suid-Afrika "Hoofplek Ga-Maribana". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Michael Cope (1952-) is 'n Suid-Afrikaanse digter, skrywer, ontwerper en goudsmid. Sy romans is Spiral of Fire en Goldin: A Tale, en sy digbundels sluit in Scenes and Visions en Ghaap, Sonnets from the Northern Cape. Hy is die seun van die gesiene skrywer Jack Cope. Sy werk beskryf meestal mense, hul stories en omgewingsbeelde. Romans: Spiral of Fire, 1986 Goldin: A Tale, 2005 Digbundels: Scenes and Visions, 1990 Birds of Different Feather, 1992 Crossing the Desert, 1993 Back View, 1996 Ghaap, Sonnets from the Northern Cape, 2005 Memoires: Intricacy: A Meditational Memory, 2005 (oor sy familie, veral sy kunssinnige ma) HAT Taal-en-feitegids, Pearson, Desember 2013, ISBN 978-1-77578-243-8


'n Xerofiet is 'n plant wat aan droë gebiede soos woestyne en halfwoestyne aangepas is. Xerofiete het dikwels spesiale weefsels soos parenchymselle wat nie-fotosinteties is en wat water kan stoor. Hierdie plante is ook sukkulente. Ander xerofiete is nogtans geen vetplante nie maar het ander aanpassings soos dun noue blare of selfs dorings wat waterverlies verminder. Die blare het dikwels heelparty huidmondjies (stomata) om skielik gas met die atmosfeer uit te wissel wanneer voldoende water teenwoordig is. Die mondjies is dikwels in klein holtes geleë wat met haartjies bedek is om vogverlies teen te staan. Talle plante se metabolisme is ook aangepas. Hulle het CAM-metabolisme waardeur hulle vermag die huidmondjies oordag in die hitte geslote te hou en net saans oop te maak. Die vir fotosintese benodigde koolstofdioksied word opgeneem wanneer dit koeler is en gestoor as malaat. Dit verhoed vogverlies. Bedags word met die sonlig se energie die malaat gebruik vir fotosintese sonder koolstofdioksied in te asem "dictionary.com" (in Engels). Geargiveer vanaf die oorspronklike op 6 Julie 2018. Besoek op 10 Julie 2017. An Adaptation to Xerophytic Conditions: The CAM Plants David T. Dennis The Biochemistry of Energy Utilization in Plants 1987 ISBN 978-0-216-91998-3 bls.


'n Ester is 'n organiese verbinding met 'n algemene formule R1(CO)OR2. (R2≠H) Esters kan ontbind in 'n karboksielsuur R1COOH en 'n alkohol R2OH. Hierdie reaksie word verseping genoem, omdat die vervaardiging van seep op hierdie chemie gebaseer is. Esters van eenvoudige R-groepe is gewoonlik taamlik vlugtige en welriekende verbindings. Hulle is effens polêre oplosmiddels wat baie aanwendings vind. Vette is esters van gliserol, wat 'n alkaantriol is met drie -OH-groepe en vetsure wat dikwels 20-22-24 koolstofatome het. 'n Taamlik kort vetsuur is bottersuur wat net 4 koolstofatome het. Hierdie chemie-verwante artikel is 'n saadjie. U kan die wikipedia help deur dit uit te brei. Wikiwoordeboek het 'n inskrywing vir ester.


Numbi is 'n nedersetting in die Ehlanzeni-distriksmunisipaliteit in die ooste van Mpumalanga. "Hoofplek Numbi". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Yandex (Russies: Яндекс) is ’n soekenjin wat deur die Russiese korporasie Yandex besit word. In Januarie 2015 het dit 51,2% van alle internetsoektogte in Rusland hanteer, volgens Liveinternet. Yandex het verskeie gewilde eienskappe soos ’n metode om te herken wanneer ’n soektog byvoorbeeld nuus- of sportgeoriënteer is, ’n speltoetser, antivirusprogram, outomatiese voltooiing, ens. Die soekenjin kan bereik word met rekenaars, selfone, tablette en ander digitale toestelle. Yandex bied ook ander gespesialiseerde webdienste. In Mei 2010 is Yandex.com van stapel gestuur; dit is ’n platform vir die toetsing van sagteware en die verbetering van soektog in ander tale as Russies. [1]. Liveinternet site. Besoek op 2015-02-03. SEC: Yandex Form F-1 Registration Statement Matt McGee, Search Engine Land. Russia’s Yandex Search Engine Goes Global. Besoek op 2011-04-30. Amptelike webtuiste Hierdie artikel is vertaal uit die Engelse Wikipedia


'n Outonome gebied is 'n gebied wat tot 'n bepaalde land behoort, maar sy eie wette en gewoonlik ook sy eie regering het, wat nogtans beperkte bevoegdhede besit. Buitelandse betrekkinge en nasionale verdediging is gewoonlik aan die sentrale regering van die land voorbehou. Watter ander bevoegdhede die outonomie gebied het kan wissel van gebied tot gebied. Dit kan byvoorbeeld wees dat dit 'n ander amptelike taal het, soos in die geval van die Faroëreilande. Hierdie artikel is ’n saadjie. Voel vry om Wikipedia te help deur dit uit te brei.


Die graafskap Ziegenhain was 'n gebied van die Heilige Romeinse Ryk van die Duitse Nasie wat deur die grawe van Ziegenhain regeer is. Die grawe van Ziegenhain was nasate van die Gozmar-familie wat al in die 9de eeu opgeteken is en van die grawe van Reichenbach wat 'n sytak van die Gozmar-familie was wat in die 11de eeu gestig is. In die 12de verkry hulle 'n aaneengeslote gebied wat uit die voogdy oor die klooster van Fulda, allodiale besittings, ryksbesit en lene soos Mainz, Fulda en Hersfeld bestaan het. Dit het Neder-Hesse amper geheel van Opper-Hesse geskei. Graaf Gottfried I het die burg Ziegenhain gebou, wat tans in 'n stadsdeel van Schwalmstadt geleë is en vanaf 1144 het hulle die naam “Grafen von Cigenhagen” aangeneem. Soms het hulle ook die naam "graaf von Wegebach" gebruik. Hierdie nedersetting wat ongeveer 1 km ten noorde van Ziegenhain lê, word in 1144 die eerste keer genoem en Gottfried I het daar gewoon. In 1308 word dit 'n “villa” genoem. In die 15de eeu word dit egter verlaat.


'n Klipper was 'n baie vinnige seilskip wat teen die middel van die 19de eeu ontwikkel is om premiumprys-goedere en betalende passasiers op belangrike oorsese seeroetes soos die Klipperroete, meestal rondom Kaap Hoorn en Kaap die Goeie Hoop, te vervoer. Hulle is as lang en smal, byna seiljagagtige skepe ontwerp, met drie maste, 'n betreklik groot seiloppervlak en 'n raseil. Hul doelwit was om beperkte hoeveelhede vrag in die kortste moontlike tyd na hul bestemmings te vervoer. Klippers is hoofsaaklik op Britse en Amerikaanse skeepswerwe ontwerp en gebou, alhoewel sommige van dié seilskepe ook op werwe in Frankryk, Brasilië, Nederland en elders ontstaan het. Klippers het op alle oseane gevaar, maar is veral ingespan op handelsroetes tussen die Verenigde Koninkryk en sy kolonies in die ooste, op transatlantiese handelsroetes, en op die roete tussen New York en San Francisco rondom Kaap Hoorn - 'n vaarroete wat veral tydens die Kaliforniese goudstormloop gewild was. In Nederland is klippers vanaf die 1850's gebou vir die teehandel en vervoer van passasiers na Java.


Inosilikate (vanaf die Grieks ἴς , ἰνός inos], vesel), is ketting silikate, met enkel of dubbelkettings van Silikaat tetraëders. Die enkel ketting Ino-silikate het 'n Si:O verhouding van 1:3 (SiO3), terwyl die dubbelketting Ino-silikate 'n Si:O verhouding van 4:11 het Si4O11. Nickel–Strunz classification: 09.D Pirokseen groep Enstatiet – orthoferrosiliet reeks Enstatiet – MgSiO3 Ferrosiliet – FeSiO3 Pigeoniet – Ca0.25(Mg,Fe)1.75Si2O6 Diopsied – Hedenbergiet reeks Diopsied – CaMgSi2O6 Hedenbergiet – CaFeSi2O6 Augiet – (Ca,Na)(Mg,Fe,Al)(Si,Al)2O6 Natrium pirokseen reeks Jadeiet – NaAlSi2O6 Aegirien (Acmiet) – NaFeIIISi2O6 Spodumeen – LiAlSi2O6 Pyrosenoied groep Wollastoniet – CaSiO3 Rhodoniet – MnSiO3 Pektoliet – NaCa2(Si3O8)(OH)


Die Argoen of Ergoen (Boerjaties: Urgengol, letterlik: "breë rivier"; Chinees: 额尔古纳河, pinyin: É'ěrgǔnà hé; Mongools: Эргүнэ мөрөн, Ergüne gol; Russies: Аргу́нь) is die grootste sytak van die Amoer. Dit vorm saam met die Schilka een van twee bronriviere van die Amoer. Dié rivier, met 'n lengte van 1 620 km (1 007 myl), ontspring in die Groot Sjingan-bergreeks in die Mantsjoerye, die noordoostelike deel van die Volksrepubliek China. Aansluitend vloei dié rivier in 'n westelike rigting en word Hailar genoem. Net wes van die grens tot Mongolië en suid van die grens tot Rusland begin dié rivier in 'n noordoostelike rigting vloei. Die Argoen vorm vir 944 km die grens tussen China en Rusland totdat die rivier sy noordelikste punt bereik en die Schilka ontmoet, die Amoer se tweede bronrivier. Tydens die reënseisoen vloei water van die Hulunmeer, wat eintlik sonder uitvloei is, sowat 30 km noord en bereik die Argoen. Daarmee behoort die Kherlen se rivierloop soms tot die Argoen-Amoer-rivier, wat daardeur 'n lengte van 5 052 km (3 139 myl) bereik.


Die Doune-kasteel (Engels: Doune Castle) is 'n Middeleeuse vesting wat naby die gelyknamige nedersetting in die Stirling-distriksraadgebied van Sentraal-Skotland geleë is. Die kasteel is op hoër geleë terrein by 'n beboste rivierkronkel opgerig waar die Ardoch Burn in die Teithrivier uitmond. Daar is min historiese bronne oor die kasteel en sy bougeskiedenis. Navorsers het die 13de eeu as ontstaantydperk van die kasteel bepaal. Die vesting het waarskynlik gedurende die Skotse Onafhanklikheidsoorloë skade gely en is in die laat 14de eeu deur Robert Stewart, graaf van Menteith en Fife en vanaf 1398 hertog van Albany (omstreeks 1340–1420) - die derde seun van koning Robert II van Skotland wat die land vanaf 1388 tot sy afsterwe as “ongekroonde koning” geregeer het - in sy huidige vorm heropgebou. Hertog Robert se vesting het min of meer onveranderd en volledig bewaar gebly. Blykbaar het dit binne een enkele bouperiode ontstaan. Nadat die hertog se seun, Murdoch, deur koning Jakobus I in 1425 tereggestel is, het die kasteel aan die Kroon geval om vervolgens as koninklike jaghuis en woning vir die weduwees van heersers te dien.


’n Galg is ’n stellasie waarmee terdoodveroordeeldes gehang word. In ou stede het dit dikwels op die sentrale stadsplein of buite die stadsmure gestaan waar teregstellings plaasgevind het. In moderner tye is dit dikwels in tronke opgerig. ’n Galg het dikwels ’n luik gehad waarop die terdoodveroordeelde gestaan het. Dié het dan meegegee om die persoon te laat val. Die tou, of strop, het om sy nek styfgespan en die persoon se volle gewig gedra. Hy het dan gesterf weens die druk wat die tou op sy nek geplaas het. Die dood kon om verskillende redes ingetree het: Die afsluiting van die bloedvloei na die brein. Beserings aan die nek of ruggraat. ’n Gebreekte nek. Die obstruksie van die asemhalingskanaal (verstikking). Onthoofding weens die liggaam wat te ver val. Soms is ’n primitiewe galg gemaak, waar die persoon op ’n stoel gestaan het en die tou aan ’n boomtak vasgemaak is. Die stoel is dan onder die tereggestelde uitgeskop. Galge is ook dikwels vir die marteling van byvoorbeeld slawe gebruik deur seker dele van die liggaam aan hake te laat hang. Wikimedia Commons het meer media in die kategorie Galg.


Max Sonnenberg (Kaiserlautern, Palts, 3 Mei 1879 – Muizenberg, Kaapland, 28 Oktober 1955) was ’n sakeman, politikus en Joodse gemeenskapsleier. Sonnenberg was die enigste seun van Louis Sonnenberg en sy vrou, Mathilde Strauss. Twee van sy Sonnenberg-ooms, Charles en Isaac (Ikey), het in 1867 na die vroeë diamantdelwery in Griekwaland-Wes geëmigreer en het Sonnenberg se vader, ’n onderwyser, en sy gesin oorreed om in 1891 hul voorbeeld te volg. Charles is reeds in 1896 verkies tot die Kaapse Wetgewer. Louis se gesin het eers op die nedersetting Madibogo gewoon waar hy ’n tak van S. Solomon & Co en ’n tweevertrekhotel bestuur het. Hulle het later op Vryburg gevestig, waar Sonnneberg se vader 'n winkel gehad het. Ná 'n tydperk as rondreisende handelaar langs die spoorlyn wat toe in aanbou was deur Betsjoeanaland na Rhodesië, het Sonnenberg in 1898 'n kruidenierswinkel in Bulawayo geopen. Ná die Tweede Vryheidsoorlog (1899-1902) het hy na Vryburg teruggekeer, waar hy as boer en handelaar vooruitgegaan en burgemeester van die dorp geword (1919–'20) het nadat hy in 1912 tot die dorpsraad verkies is.


Hierdie is 'n Chinese naam, die van is Zhang. Zhang Li (Chinees: 张立; Pinyin: Zhāng Lì; gebore 1951 ) is 'n voormalige damestafeltennisspeler uit China. Tussen 1973 en 1979 het sy verskeie medaljes in enkel-, dubbel- en spanbyeenkomste in die Asiatiese Tafeltenniskampioenskap en in die Wêreld Tafeltenniskampioenskap gewen. Na aftrede uit kompetisie het Zhang en haar man, Li Zhenshi, na die Verenigde State getrek, waar hulle die “World Champions Table Tennis Academy” in San Jose, Kalifornië bestuur. "Zhang Li" (in Chinees). Dahe Daily. 12 Junie 2011. Geargiveer vanaf die oorspronklike op 23 Oktober 2014. Besoek op 8 Augustus 2012. "argiefkopie". Geargiveer vanaf die oorspronklike op 16 Oktober 2012. Besoek op 20 September 2017. "argiefkopie". Geargiveer vanaf die oorspronklike op 18 Oktober 2018. Besoek op 20 September 2017.


Meine Seele soll Gott loben, BWV 223, is 'n kantate van Johann Sebastian Bach. Bach-Werke-Verzeichnis Lys van komposisies van Johann Sebastian Bach Hierdie artikel is ’n saadjie. Voel vry om Wikipedia te help deur dit uit te brei.


Dillyn Yullrich Leyds (gebore 12 September 1992 in Somerset-Wes, Suid-Afrika) is 'n Suid-Afrikaanse rugbyspeler, wat tans Superrugby vir die Stormers speel. Hy kan op heelagter, losskakel of vleuel speel. Loopbaan Leyds het sy opvoeding aan die Western Province Preparatory School ontvang en ook skoolgegaan by Bishops College in Kaapstad, waar hy vir hul Eerste XV rugbyspan gespeel het in 2009 en 2010, saam met spelers soos Nizaam Carr, Oli Kebble, Johnny Kôtze, Sam Lane en Tim Swiel. Hy het die Westelike Provinsie op verskillende ouderdomsvlakke verteenwoordig. In 2010 is hy ingesluit in beide hul onder-18 Akademieweek en Craven-weekspanne. Die volgende jaar speel hy vir die WP se onder-19-span in die 2011 Onder-19 Provinsiale Kampioenskap, waar hy 133 punte aangeteken het in 13 wedstryde om tweede te eindig op toernooi se punteleer en help só sy span om die kwarteind van die kompetisie te haal. Hy was 'n gereelde keuse in die Westelike Provinsie se onder-21-span tydens die 2012 en 2013 Provinsiale Kampioenskappe, met 'n oorwinning in die kompetisie in 2013.


Asconema topsenti is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die geslag Asconema en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 2007 deur Tabachnick & Menshenina. Van Soest, R. (2011). Asconema topsenti Tabachnick & Menshenina, 2007. In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=255148.


Aulosaccus ijimae is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel. Die spons behoort tot die geslag Aulosaccus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1899 deur Schulze. Van Soest, R. (2011). Aulosaccus ijimae (Schulze, 1899). In: Van Soest, R.W.M, Boury-Esnault, N., Hooper, J.N.A., Rützler, K, De Voogd, N.J., Alvarez de Glasby, B., Hajdu, E., Pisera, A.B., Manconi, R., Schoenberg, C., Janussen, D., Tabachnick, K.R., Klautau, M., Picton, B., Kelly, M., Vacelet, J. (2011) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=172022.


Rhône is sedert 1793 'n département in Auvergne-Rhône-Alpes, Frankryk, met ongeveer 1,821,995 inwoners. Die hoofstad (prefektuur) is Lyon. Hierdie artikel is ’n saadjie. Voel vry om Wikipedia te help deur dit uit te brei.


Die verhemelte is die bokant van die mond by mense en ander soogdiere. Dit skei die mond- van die neusopening. ’n Soortgelyke struktuur word by Krokodilagtiges aangetref, maar in die meeste Viervoetiges is daar nie regtig ’n skeiding tussen die twee openinge nie. Die verhemelte word in twee dele verdeel, die voorste harde plaat en die agterste sagte plaat. Een van die funskies van die verhemelte is die vorming van sekere klanke saam met ander dele van die mond, soos velare, palatale, gepalatiseerde medeklinkers en palato-alveolare. Wingerd, Bruce D. (1811). The Human Body Concepts of Anatomy and Physiology. Fort Worth: Saunders College Publishing. p. 166. ISBN 0-03-055507-8. Cite has empty unknown parameter: |coauthors= (hulp) Wingerd, Bruce D. (1994). The Human Body Concepts of Anatomy and Physiology. Fort Worth: Saunders College Publishing. p. 478. ISBN 0-03-055507-8. Cite has empty unknown parameter: |coauthors= (hulp) Goss, Charles Mayo (1966). Gray's Anatomy. Philadelphia: Lea & Febiger. p. 1172.


Die NG gemeente Kroonrand was 'n gemeente van die Nederduitse Gereformeerde Kerk in die Ring van Turffontein en die Sinode Hoëveld. Kroonrand het op 6 September 1961, dieselfde dag as NG gemeente Mondeor van die moedergemeente Johannesburg-Suid afgestig. So vinnig het die Afrikaanse bevolking van die suide van Johannesburg destyds toegeneem dat van die gemeente Johannesburg-Suid ook nog Danie Theron in 1957 en Spioenkop in 1959 kon afstig. Kroonrand en Mondeor was twee van agt gemeentes wat in 1961 in die Sinode van Suid-Transvaal afgestig het. In die aangrensende Noord-Transvaal het in dieselfde jaar ses gemeentes afgestig. Kroonrand het 10 jaar ná sy stigting 586 belydende en 353 dooplidmate gehad. In 1985 was dit 465 en 219, in 1995 433 en 172 en in 2005 317 en 72. Die gedurige afname het voortgeduur in die volgende 10 jaar, want in 2016 was die syfers 216 en 34. Ná die naamsverandering en die verengelsing van die Hoërskool J.G. Strijdom en die verengelsing van die Hoërskool Die Fakkel, is dit nog net die nou tweetalige Hoërskool President binne die gemeentegrense van Kroonrand wat sekondêre onderrig in Afrikaans in die suide van Johannesburg aanbied.


Die R27 is 'n provinsiale roete in Suid-Afrika wat bestaan uit twee losstaande segmente. Die eerste segment, ook bekend as die Weskussnelweg, verbind Kaapstad met Velddrif langs die Weskus. Die tweede segment loop van Vredendal via Vanrhynsdorp, Calvinia, Brandvlei en Kenhardt te Keimoes op die N14 naby Upington. Die stuk tussen Velddrif en Vredendal is nog nooit gebou nie, hoewel dit met verskeie grondpaaie aangedurf kan word. Die noordelike segment van die pad is besonders afgeleë; dit is 'n afstand van 370 km van Calvinia na Keimoes, en die enigste dorpe langs die pad is Brandvlei en Kenhardt. Lys van provinsiale roetes in Suid-Afrika Falkner, John (1 Mei 2012). "South African Numbered Route Description and Destination Analysis". Nasionale Departement van Vervoer. pp. 43–44. Geargiveer vanaf die oorspronklike op 6 Junie 2014. Besoek op 1 September 2014.


Genl. Hendrik Abraham Alberts (Hoeko, distrik Ladismith, Kaapkolonie. 7 April 1855 – plaas Honingfontein, distrik Heidelberg, Transvaal, 8 September 1906) was ’n veggeneraal, boek en sakeman en die man na wie die Randse dorp Alberton en die Johannesburgse voorstad Albertsville genoem is, asook die 90 ha groot bewaringsgebied Albertsplaas naasaan Greymont. Die Laerskool Generaal Alberts in Alberton is ook na hom genoem. Alberts was die oudste seun van Hendrik Abraham Alberts en Martha Magdalena Claassen van Heidelberg, Kaap. Hy het as boerseun op sy pa se plaas grootgeword, maar weinig is bekend van sy skoolopleiding. Blykbaar het dit tuis met behulp van sy moeder geskied. Tog het sy briewe en krygskorrespondensie later daarop gedui dat hy iemand was met ’n besonderse opleiding en hoë intelligensie, ’n beskaafde en verfynde mens. In die skryfkuns was hy kennelik vaardiger as die meeste van sy tydgenote. Ná sy huwelik op 19 met die 17-jarige Petronella Johanna Oosthuizen van Ladismith, K.K., het hulle ná die Zuid-Afrikaansche Republiek (ZAR) verhuis en hulle gevestig in die distrik Heidelberg, waar Alberts aan die vooraand van die Tweede Vryheidsoorlog (1899-1902) reeds ’n vermoënde boer was.


Veerle Wouters (gebore 2 Junie 1974 in Hasselt) is 'n Belgiese politikus, voorheen verbind tot die N-VA. Sy is verkies as 'n lid van die Belgiese Kamer van Verteenwoordigers in 2010. Saam met Hendrik Vuye, het sy die N-VA verlaat op 21 September 2016. (nl) Chamber of Representatives: cv Veerle Wouters Geargiveer 6 Maart 2012 op Wayback Machine


Die Boomaalwyn (Aloidendron barberae) - voorheen Aloe barberae en Aloe bainesii - is 'n boom wat voorkom vanaf die Oos-Kaap, deur KwaZulu-Natal tot in Mpumalanga. Hierdie spesie is die grootste en hoogste aalwyn en word tot 18 m hoog. Dit groei in gebiede wat hoë jaarlikse reënval geniet in digte bosse of beboste klowe en op ruwe berghellings. Die blomme word regop in are gedra en hulle is roospienk tot oranje met groen punte. In die Krugerwildtuin is hulle beperk tot twee rivierklowe net noord van die Krokodilrivier. Die boom se nasionale nommer is 28. Alfabetiese lys van Suid-Afrikaanse bome Lys van aalwynspesies Van Wyk, Piet (2008). Field guide to the TREES of the Kruger National Park. Kaapstad: Struik. p. 22. ISBN 978-1-77007-759-1. "PlantzAfrica (SANBI): Aloidendron barberae (Dyer) Klopper & Gideon F.Sm" (in Engels). Geargiveer vanaf die oorspronklike op 20 Julie 2019. Besoek op 20 Julie 2019. https://www.treetags.co.za/national-list-of-indigenous-trees/ Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 http://redlist.sanbi.org/species.php?species=15461-1 Wikimedia Commons het meer media in die kategorie Boomaalwyn.


Milt is ’n nedersetting in die munisipaliteit Oude IJsselstreek in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Apolinario Mabini (23 Julie 1864 - 13 Mei 1903) was 'n Filippynse politikus en onafhanklikheidsaktivis. eerste Eerste Minister en minister van buitelandse sake van die Filippyne (23 Januarie 1899 - 10 Desember 1899). Spaans-Amerikaanse Oorlog Eerste Minister van Filippyne Emilio Aguinaldo Wikimedia Commons het meer media in die kategorie Apolinario Mabini. (en) The Philippine Revolution, by Apolinario Mabini at the Austrian-Philippine Page at Institute of Social Anthropology, University of Vienna (en) Msc.edu Mabini link (en) Werke deur Apolinario Mabini by Project Gutenberg (en) Short biography Geargiveer 27 Mei 2006 op Wayback Machine (en) Apolinario Mabini essays Geargiveer 14 Mei 2009 op Wayback Machine Apolinario Mabini's essays on the 1898 Philippine government (en) "Mabini Dies from Cholera.; Filipino ex-Minister of Foreign Affairs Had Been III Two Days" (PDF). New York Times. 1903-05-14. Besoek op 2008-04-30. Hierdie artikel is ’n saadjie. Voel vry om Wikipedia te help deur dit uit te brei.


Peter Ludwig Mejdell Sylow (12 Desember 1832 – 7 September 1918) was 'n Noorse wiskundige wat fundamentele resultate in groepteorie bewys het. Hy is in Christiania, hedendaagse Oslo, gebore, en daar het hy ook gesterf. Sylow was van 1858 tot 1898 'n hoërskoolonderwyser in Halden, Noorweë, en in 1862 was hy 'n instaanlektor by die Universiteit Christiania, waar hy Galois-teorie gelektor het. Dit was gedurende daardie tyd dat hy 'n vraag stel wat tot sy stellings aangaande Sylow-subgroepe sou lei. Sylow het sy Sylow-stellings in 1872 gepubliseer, en het die daaropvolgende agt jaar van sy lewe saam met Sophus Lie aan die projek van die redigeer van sy landsvennoot Niels Henrik Abel se werke gewy. In 1898 is Sylow as professor aan die Universiteit Christiania aangestel. Hierdie artikel is ’n saadjie. Voel vry om Wikipedia te help deur dit uit te brei.


Marius Sophus Lie (Noorse uitspraak: [liː]) (* 17 Desember 1842 in Nordfjordheid, Noorweë, † 18 Februarie 1899 in Christiania, Noorweë) was 'n Noorse wiskundige. Hy het grotendeels die teorie van kontinue simmetrie geskep, en het dit op die studie van die meetkunde van differensiaalvergelykings toegepas. Sy eerste wiskundige werk, Repräsentation der Imaginären der Plangeometrie (Voorstelling van die imaginêres van vlakgeometrie), is in 1869 deur die Akademie vir die Wetenskappe in Christiania asook in Crelle se Tydskrif gepubliseer. In daardie jaar nog ontvang hy 'n skolierskap waarmee hy na Berlyn reis en waar hy van September 1869 tot Februarie 1870 bly. Hy ontmoet daar Felix Klein, met wie hy groot vriende word. Toe Lie Berlyn verlaat, reis hy na Parys, waar Klein twee maande later by hom aansluit. Daar ontmoet hulle Camille Jordan en Gaston Darboux. Op 19 Julie 1870 breek die Frans-Pruisiese Oorlog uit en Klein, wat Pruisies was, moes Frankryk spoedig verlaat. Lie besluit toe om Luigi Cremona in Milaan te besoek, maar hy is te Fontainebleau gearresteer onder die vermoede dat hy 'n Duitse spioen was, 'n gebeurtenis wat hom beroemd in Noorweë gemaak het.


Mangwashi (Riah) Phiyega was die Suid-Afrikaanse polisiekommissaris en die eerste vrou wat in die pos aangestel is. Sy het Bheki Cele opgevolg nadat hy op 12 Junie 2012 deur pres. Jacob Zuma afgedank is. Sy was kommissaris tot in 2015, toe sy deur die president geskors is weens haar swak hantering van die Marikana-mynopstand, waartydens 17 protesterende mynwerkers in 2012 deur die Polisie doodgeskiet is. Phiyega het verskeie grade en tersiêre kwalifikasies, onder andere van die Nasionale Universiteit van Singapoer, die Wharton-sakeskool, die Universiteit van Wallis, die Universiteit van Johannesburg en die Universiteit van die Noorde. Sy het haar loopbaan as 'n maatskaplike werker begin, was lid van die bodkomitee vir die Sokkerwêreldbeker 2010, die hoofbestuurder van hawens en korporatiewe dienste by die nasionale hawe-owerheid en voorsitter van die presidensiële hersieningskomitee oor staatsbeheerde ondernemings. Sy was ook voorheen 'n bestuurder by ABSA en die uitvoerende groephoof van korporatiewe dienste by Transnet. Sy is tans 'n trustee van die Nelson Mandela-kinderfonds en 'n direkteur van die maatskappy Tsa Rona Investments, 'n Suid-Afrikaanse beleggingsfirma wat deur vroue besit word.


Die North Head-vuurtoring in Saldanhabaai is 'n 21 meter (70 voet) hoë ronde betontoring met 'n fokale vlak van 34 m (112 voet). Dit is geverf met swart en wit spriaalbande en lewer drie wit flitse elke 20 sekondes. Die vuurtoring staan op die noordelike oewer, by die ingang van Saldanhabaai-hawe. Dit is een van twee vuurtorings by die ingang van die hawe. Die ander toring is die South Head-vuurtoring aan die suidelike kant van die hawe-ingang. Die reguit lyn tussen die twee vuurtorings is die amptelike aankomslyn vir skepe wat die hawe binnegaan. Die eerste vuurtoring by North Head, Saldanhabaai, wat in 1939 opgerig is, was 'n gaslantern met 'n mishoring wat op 'n vierkantige betonpilaar gemonteer was. Dit was voldoende om klein vissersbote in en uit Saldanhabaai-hawe te begelei, maar namate groter skepe die hawe begin gebruik het vir die uitvoer van ystererts, was dit nodig om die vuurtoring op te gradeer. In 1969 is die vuurtoring opgegradeer na 'n 21 meter hoë tralietoring met 'n elektriese lig. Die tralietoring is in 2005 vervang met die huidige betontoring.


William Egan was 'n Suid-Afrikaanse toneelspeler en regisseur. Hy is veral bekend as regisseur van die TV-reeks Koöperasiestories en die daaropvolgende rolprent Liewe Hemel, Genis!. Hy is op die Oujaarsdag van 1992 op die ouderdom van 48 aan kanker oorlede. Egan het in verskeie produksies vir Truk, Sukovs, Kruik en SAUK-TV gewerk. In 1982 is hy met 'n Artes bekroon vir taalregie en oorklanking. In 1980 is die Breytenbach Epathlon vir sy regie van The crucible aan hom toegeken, en in 1972 die Pierce Nicholson-prys vir sy bydrae tot teater in die Vrystaat. In 1992 ontvang hy die Vita-prys vir die regie van Gulls. Liewe Hemel, Genis!, 1986 Koöperasiestories (TV-reeks), 1983 Bekroonde regisseur oorlede, Beeld, 4 Januarie 1993 Hierdie artikel is ’n saadjie. Voel vry om Wikipedia te help deur dit uit te brei.


Nanchang (Chinees: 南昌) is die hoofstad van die Chinese provinsie Jiangxi met 'n bevolking van 5 042 565 in 2010. Die stad is geleë in die suidooste van China, halfpad tussen die Yangtze in die noorde en die Parelrivier in die suide. Nanchang is veral bekend vir sy landskap, ryk geskiedenis en kulturele terreine. Danksy sy ligging is dit 'n belangrike spoorwegknooppunt in Suid-China. Hierdie artikel is ’n saadjie. Voel vry om Wikipedia te help deur dit uit te brei.


Xiangtan (Chinees: 湘潭) is 'n stad in die Chinese provinsie Hunan met 'n bevolking van 2 748 552 in 2010. Die stad is geleë in die suidooste van China in die suide van Shangsha. Xiangtan is bekend as geboorteplek van Mao Zedong, Liu Shaoqi en Peng Dehuai, sommige van die stigters van die Kommunistiese Party van China.


Die vlag van Saba is op 6 Desember 1985 amptelik in gebruik geneem. Die vlag vertoon vier driehoeke in rooi (twee bo) en blou (twee onder) met ’n wit ruit in die middel wat tot op die kant van die vlag strek en ’n geel vyfpuntige ster in die middel van die ruit. Die geel kleur stel die eiland se rykdomme voor asook die hoop op ’n goeie toekoms. Die ster stel die eiland voor en die rooi, wit en blou stel die eiland se bande met Nederland voor. Daarbenewens stel rooi ook moed, eenheid en kragdadigheid voor, wit stel vrede voor en blou stel die see voor. (en) Saba by Flags of the World. "Saba" (in Engels). Flags of the World. Geargiveer vanaf die oorspronklike op 19 Januarie 2018. Besoek op 8 Januarie 2013.


Die Internasionale Strafhof (ISH, Engels: International Criminal Court, ICC; Frans: Cour pénale internationale, CPI) is gesetel in Den Haag, Nederland. Die Hof is gebaseer op 'n multilaterale verdrag, naamlik die Rome Statuut van die Internasionale Strafhof. Die ISH het op 1 Julie 2002 in werking getree en is daarop geskoei om ernstige internasionale misdade te bekamp sowel as om te sorg dat internasionale misdadigers vergeld vir hul misdade. Die misdade onder die Hof se jurisdiksie word gelys in Artikel 5 van die Rome Statuut. Die Hof het substantiewe jurisdiksie oor die volgende misdade: volksmoord (uiteengesit in artikel 6), misdade teen die mensdom (uiteengesit in artikel 7), oorlogsmisdade en die misdaad van aggressie. Die hof het ingevolge artikel 11 van die Rome Statuut geen terugwerkende jurisdiksie nie en kan slegs sake aanhoor wat spruit uit gebeur na die inwerkingtreding van die Rome Statuut (1 Julie 2002). Die Internasionale Strafhof moenie verwar word met die ad hoc Internasionale Tribunale nie. Die tribunale is onderskeidelik die Internasionale Strafhof vir die voormalige Joego-Slawië (gestig in 1993) en die Internasionale Strafhof vir Rwanda (gestig in 1994).


Die Kaapboekenhout (Rapanea melanophloeos) is 'n middelgroot tot hoë boom wat in kuswoude en bergreekse voorkom vanaf die Kaapse Skiereiland deur KwaZulu-Natal tot in Limpopo. Die blare is dik en leeragtig. Die hout is vroeër gebruik om viole van te maak. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Joe Niemand is 'n Suid-Afrikaanse, Christelike sanger en komponis van onder andere Christelike liedere. Hy het in die Oos-Kaap grootgeword en sy eerste lied geskryf op die ouderdom van 17. Sy albums Reborn en This is War was albei genomineer vir SAMA toekennings. In 2015 het sy album Back Again, 'n SAMA gewen vir Beste Volwasse Kontemporêre Album. Hy het reeds 10 albums vrygestel, een saam met Jaco du Plessis, waarvan "Ek Sal Nie Bang Wees Nie" een van die bekendste is. Hy het al liedjies vir films soos Hansie, Slash en Faith Like Potatoes geskryf. Joe Niemand het ook al vir sangers soos Dozi en Steve Hofmeyr liedere geskryf. In 2001 wen hy die ATKV se Crescendo-kompetisie saam met Jaco du Plessis. Joe Niemand het al ses konferensies bygewoon om op te tree. Die Mighty Men Conference's is deur Angus Buchan op sy plaas in Greytown gehou waar 'n groot hoeveelheid mans saamgekom het om Angus Buchan te hoor preek. In 2009 woon byna 200 duisend mans die naweek by. Niemand het liedere soos "I'm Sorry" en "Ons vir U" van sy album "Glory to the King" gesing.


Pieter Hauptfleisch was 'n Suid-Afrikaanse akteur. Hy het in 1973 selfmoord gepleeg. Die Voortrekkers, 1973 Groetnis vir die Eerste Minister, 1973 Seun van die Wildtemmer, 1973 as Tientong Snip en Rissiepit, 1973 as Prof. Jacobus Burger Die Wildtemmer, 1972 as Tientong Z.E.B.R.A., 1971 as ontvoerder Shangani Patrol, 1970 Dirkie, 1970 as Oom Pete Lied in My Hart, 1970 Die Geheim van Nantes, 1969 as Armand du Mont Oupa for Sale, 1968 as Nick Kimberley Jim, 1963 Stropers van die Laeveld, 1962 Tom, Dirk en Herrie, 1962 as Blackie die dief Basie, 1961 Boerboel de Wet, 1961 Doodkry is Min, 1961 Die Vlugteling, 1960 Rip van Wyk, 1959 as Van der Merwe The Desert Inn, 1959 Dis Lekker om te Lewe, 1957 as ongeduldige pasiënt Donker Afrika, 1957 Paul Krüger, 1956 as Gen. De La Rey Inspan, 1953 Altyd in my Drome, 1952 as Mnr. Botha Hierdie artikel is ’n saadjie. Voel vry om Wikipedia te help deur dit uit te brei.